qundao/data-zh-poetry huggingface dataset:
香山寺
作者：区大相
朝代：明

云门披雾磴，石脉响流泉。殿阁衔山转，香萝拂径悬。盘松低覆地，复道上摩天。向晚生幽思，长林起夕烟。
高正甫出守袁州九月九日予偕家兄暨诸亲友能文者十九人饯之毗卢阁赋诗为别
作者：区大相
朝代：明

季秋氛气敛，天宇旷澄明。樽酒送远客，税驾出林坰。层轩四望起，万里秋阴生。南眺浔阳渚，北望蓟丘城。代马骋高足，燕鸿起遐征。极目多远思，赏心叹合并。太守耀朱轮，千骑抗飞旌。嘉会即宠饯，良时析群英。商飙厉丝竹，娈童歌且清。为持芳菊酒，写我当歌情。清朝重理人，时哉策令名。谁能东篱下，日暮守衡荆。高台本宜春，君行亦宜秋。宜秋正南望，苍苍烟雾浮。秋色理征传，轩骑从诸侯。凉飙起北陆，爽气入南州。亲朋恋离索，赠言美行游。醒时多缱绻，醉后复绸缪。宦达众所羡，时危在分忧。重关困商旅，三户弊诛求。惟我金石友，夙昔慕清修。愿子驰声光，慰我饥渴愁。
高正甫出守袁州九月九日予偕家兄暨诸亲友能文者十九人饯之毗卢阁赋诗为别·其一
作者：区大相
朝代：明

季秋氛气敛，天宇旷澄明。樽酒送远客，税驾出林坰。层轩四望起，万里秋阴生。南眺浔阳渚，北望蓟丘城。代马骋高足，燕鸿起遐征。极目多远思，赏心叹合并。太守耀朱轮，千骑抗飞旌。嘉会即宠饯，良时析群英。商飙厉丝竹，娈童歌且清。为持芳菊酒，写我当歌情。清朝重理人，时哉策令名。谁能东篱下，日暮守衡荆。
高正甫出守袁州九月九日予偕家兄暨诸亲友能文者十九人饯之毗卢阁赋诗为别·其二
作者：区大相
朝代：明

高台本宜春，君行亦宜秋。宜秋正南望，苍苍烟雾浮。秋色理征传，轩骑从诸侯。凉飙起北陆，爽气入南州。亲朋恋离索，赠言美行游。醒时多缱绻，醉后复绸缪。宦达众所羡，时危在分忧。重关困商旅，三户弊诛求。惟我金石友，夙昔慕清修。愿子驰声光，慰我饥渴愁。
高要陈簿给事军门以绢索诗赋赠
作者：区大相
朝代：明

丞相第中扫门客，将军营里佩刀人。怪来鸾凤翻栖棘，肯使骅骝不绝尘。
鸡鸣曲
作者：区大相
朝代：明

洞房春梦潇湘沚，香雾濛濛湿江水。几度相思不见君，鸡鸣杲杲生红云。
黄公绍博士斋中同黎司封集得文字
作者：区大相
朝代：明

华阳杯酒洽兰芬，那敢含愁独向君。堪笑迷途凋黑发，朅来高馆坐青云。檐前碧草怜春色，苑外疏钟报夕曛。触目鹓鸾俱旧侣，赋成空愧子虚文。
黄河篇
作者：区大相
朝代：明

滔滔万古水，云与天汉接。披图疑昔闻，按迹證今睫。昆崙泉始蒙，星宿井初渫。杯觞犹未滥，褰裳乃云涉。如何万里流，势用百川挟。浊浪昏云日，崩涛溃原隰。神运岂无徵，王气兹有协。流清圣可俟，图出极乃立。入塞表朝宗，荣光启大业。自从凿龙门，转徙非一劫。汉使谬穷源，禹功秘往牒。璧马事既往，金堤障犹叠。卒岁用堤防，何时已林？。讵言一苇航，终假商岩楫。
黄河篇
作者：区大相
朝代：明
体裁：古风

滔滔万古水，云与天汉接。披图疑昔闻，按迹證今睫。昆崙泉始蒙，星宿井初渫。杯觞犹未滥，褰裳乃云涉。如何万里流，势用百川挟。浊浪昏云日，崩涛溃原隰。神运岂无徵，王气兹有协。流清圣可俟，图出极乃立。入塞表朝宗，荣光启大业。自从凿龙门，转徙非一劫。汉使谬穷源，禹功秘往牒。璧马事既往，金堤障犹叠。卒岁用堤防，何时已林�。讵言一苇航，终假商岩楫。
黄河鲙鲤歌和四兄
作者：区大相
朝代：明

大河流水何汤汤，中有鲤鱼三尺长。独茧之丝不能钓，贯以杨枝谁致将。兄谓食鱼必河鲤，出水鲜鳞宁有此。盘餐称意不论钱，鲙事吾乡最为美。呼童霜刃三四挥，香醪浮动雪花霏。大醉不知身是客，酣歌只觉兴如飞。江乡六月足风涛，荔枝压酒冰盘高。扬舲醉卧乘流去，且欲从君鲙巨鳌。
黄行父携酒见过而雨骤至
作者：区大相
朝代：明

雨至樽亦至，旷然心赏谐。林光新翠积，天气晚凉佳。沟水鸣山溜，宫云覆竹斋。更饶深夜听，偏助旅中怀。
黎惟仁梁少仲麦仲张黎君玺邀集浮丘
作者：区大相
朝代：明

洞府何年别，烟霞此会同。白云期乍返，沧海信常通。谒帝留双舄，宾王遇八公。还持鸿宝术，归访葛仙翁。闻有辽东鹤，千年始一还。我来仍未远，遗迹尚堪攀。访旧期餐液，求仙忆住山。沧桑何足问，小别鬓成斑。
黎惟仁梁少仲麦仲张黎君玺邀集浮丘·其一
作者：区大相
朝代：明

洞府何年别，烟霞此会同。白云期乍返，沧海信常通。谒帝留双舄，宾王遇八公。还持鸿宝术，归访葛仙翁。
黎惟仁梁少仲麦仲张黎君玺邀集浮丘·其二
作者：区大相
朝代：明

闻有辽东鹤，千年始一还。我来仍未远，遗迹尚堪攀。访旧期餐液，求仙忆住山。沧桑何足问，小别鬓成斑。
黎惟敬秘书新辟东林社与诸客同过
作者：区大相
朝代：明

郭内名山似竺乾，苍松白石傍清泉。林间片地皆成宝，花里诸峰并是莲。钟梵远分城北寺，袈裟初悟海南禅。何人解注逍遥论，此地招携十八贤。
黎惟敬秘书楼居新成赋赠
作者：区大相
朝代：明

楼对仙城望不赊，新开林壑驻烟霞。当门小径宜栽竹，背屋閒园可种瓜。座引青藜频徙倚，醉馀皂帽任欹斜。问奇客指戟郎宅，送酒人寻处士家。仙史前朝罢直庐，为楼亦傍五仙居。烟浮树色侵缃帙，杯领山光入绮疏。门巷阴森五株柳，花林坐卧一床书。问君几枕羲皇上，清梦还能到玉除。
黎惟敬秘书楼居新成赋赠·其一
作者：区大相
朝代：明

楼对仙城望不赊，新开林壑驻烟霞。当门小径宜栽竹，背屋閒园可种瓜。座引青藜频徙倚，醉馀皂帽任欹斜。问奇客指戟郎宅，送酒人寻处士家。
黎惟敬秘书楼居新成赋赠·其二
作者：区大相
朝代：明

仙史前朝罢直庐，为楼亦傍五仙居。烟浮树色侵缃帙，杯领山光入绮疏。门巷阴森五株柳，花林坐卧一床书。问君几枕羲皇上，清梦还能到玉除。
龙井寺片云亭
作者：区大相
朝代：明

旧寺临流水，新亭坐夕曛。乱篁森度岭，片石郁生云。碧岫连湖尽，春泉过涉闻。犹馀下山磬，相送出林氛。
？川花树歌
作者：区大相
朝代：明

正月二月春风微，？东？西花乱飞。着水才冲青雀舫，因风复上白鸥矶。此日一杯人易老，他时千树春能好。总令游子步常迟，更虑行人归不早。飞花往往别前轻，白发年年离处生。芳草但知萦去骑，绿杨何用送流莺。
�川花树歌
作者：区大相
朝代：明
体裁：古风

正月二月春风微，�东�西花乱飞。着水才冲青雀舫，因风复上白鸥矶。此日一杯人易老，他时千树春能好。总令游子步常迟，更虑行人归不早。飞花往往别前轻，白发年年离处生。芳草但知萦去骑，绿杨何用送流莺。
濠涌水闸成赠冯明府
作者：区大纬
朝代：明

烟涛何处接溟州，怪兕雄鲸出上游。旧迹百年归巨浸，庶攻不日赖嘉谋。直教半壁凭支柱，何事投鞭可断流。由此金汤万年利，看人閒放五湖舟。
登中宿峡
作者：区大纬
朝代：明

秋江净如练，倒影渡秋阴。自得胜情具，不知山浅深。瀑声冷明月，蛩韵助微吟。醉拂石床卧，清光一夜侵。
登太白酒楼用黄宫詹韵
作者：区大纬
朝代：明

任城百雉何突兀，城边古道层楼出。楼上仙人去不还，杨柳芙蓉自披拂。清平奏曲是何年，天子呼来尚醉眠。何如采石矶头夜，捉月骑鲸飞上天。天边明月依然在，清光夜夜生沧海。玉楼高处几经春，虬龙何日洒飞鳞。
胡绢庵中尊西山寺虹社初开
作者：区大纬
朝代：明

琴鹤招携上界开，艳阳佳气共登台。千年洛社潞公事，万里岳阳供奉来。金粟座高清梵落，木棉花好乱红堆。兴酣泼墨满衣袖，看我天池拂濯回。
过豫国士桥
作者：区大纬
朝代：明

石桥夕照断行人，一读残碑一怆神。七尺当年捐报主，二心千载愧为臣。英魂赤日遥相映，侠气寒霜尚可亲。三跃未酬吞炭苦，祇令怀古泪沾巾。
都中同马伯起戴公纶送家启图
作者：区大纬
朝代：明

天涯芳草碧纤纤，送客都门诗酒兼。话以忘形欢正剧，客缘将别恨偏添。雪歌自愧巴人和，星聚重烦太史占。我亦将归对黄菊，销魂无用赋江淹。
陈明卿太史招同李烟客集古南池
作者：区大纬
朝代：明

黄鹂日日啭高枝，正是天涯倾盖时。风约露荷香淡淡，月窥檐树影离离。千秋重见南池宴，永夜频传北海卮。解却兰舟相借问，西山宁负白云期。
东洲二首
作者：区宇均
朝代：明

融香一尺云，煖玉三竿渚。不知濯锦波，唤作桃花雨。沙鸟催朝梵，湫鱼趁夜潮。无心恋城市，来去任兰桡。
东洲二首·其一
作者：区宇均
朝代：明

融香一尺云，煖玉三竿渚。不知濯锦波，唤作桃花雨。
东洲二首·其二
作者：区宇均
朝代：明

沙鸟催朝梵，湫鱼趁夜潮。无心恋城市，来去任兰桡。
上郡伯陆师台十四韵
作者：区宇瞻
朝代：明

圣世需良仕，书屏属俊人。名家龙种异，惊代凤毛振。槜李标灵气，文章见席珍。三千击瀚海，九万出风尘。法座推经笥，朱轓拜玉鳞。一麾湘峡镇，五马沥湖春。河润沾闾井，磨砻遍海滨。仁流称泽国，化浃蔼兰薰。共喜玄英令，欣瞻紫气辰。岁星光甸宇，玉树起苍旻。奕叶隆三锡，箕裘集八荀。华封勤颂祝，贤相重臣邻。簪绂年方盛，勋猷日与新。伫看调燮任，徵赐宠皇恩。
夜泊峡口岭山寺
作者：区宇瞻
朝代：明

绝壁烟深月上迟，龛灯一点透疏篱。谁言云静经声夜，更有松梢礼六时。丁丁莲漏出山椒，片片蒲帆逗夜潮。香冷不知湍上下，惟闻泉响过僧寮。
夜泊峡口岭山寺·其一
作者：区宇瞻
朝代：明

绝壁烟深月上迟，龛灯一点透疏篱。谁言云静经声夜，更有松梢礼六时。
夜泊峡口岭山寺·其二
作者：区宇瞻
朝代：明

丁丁莲漏出山椒，片片蒲帆逗夜潮。香冷不知湍上下，惟闻泉响过僧寮。
灵洲渔唱
作者：区宇瞻
朝代：明

浣花西望碧波光，十里冰壶映大荒。海国远分金粟界，江天遥带握兰香。弦歌夜月听丰芑，桃李春风想绿裳。凤扆晓看勤诏对，斗枢还自属龙襄。
白鹿台二首
作者：区宇瞻
朝代：明

白鹿仙车去，无人猎古台。空馀烟峤月，曾照越王来。锦忆千金使，台悲逐鹿翁。迹人迷岁月，只认上林中。
白鹿台二首·其一
作者：区宇瞻
朝代：明

白鹿仙车去，无人猎古台。空馀烟峤月，曾照越王来。
白鹿台二首·其二
作者：区宇瞻
朝代：明

锦忆千金使，台悲逐鹿翁。迹人迷岁月，只认上林中。
题七星岩
作者：区宇瞻
朝代：明

鲛宫蜃市不须疑，杖底偏教怪石支。地僻总忘天近远，云深宁辨路嵚崎。参差玉燕惊人迹，断续金膏浣旧碑。为报洞灵莫扃閟，更馀藜火待相窥。
谒李忠简公祠
作者：区庆云
朝代：明

片石崚嶒一鉴中，古祠犹为昔贤封。人间白鹤何年到，海上青骡有路通。修禊荐蘋仍越俗，登坛挥翰已齐风。韦玄世业丹霄近，翘望关门气郁葱。
怀仙志
作者：区应槐
朝代：明

明艳春容天下丽，嫣香薄质霎时残。竹枝染泪愁偏剧，草色笼烟怨未阑。星海茫茫尘梦断，巫山寂寂雨情乾。金钗小冢频浇祝，那得芳魂月下看。
摘星岩
作者：区庚明
朝代：明

芸馆依岩筑，书窗倒壁悬。祇应搜绿字，岂是老青毡。石畔花铺锦，云头鹤渡仙。夜来灯影射，直与斗星连。
游碧玉洞
作者：区必傅
朝代：明

杖策恣邀游，相从在浚谷。洞口白云生，天际岩如屋。瀑布挂崖间，飞空作碧玉。长侣江流声，还如烟雾簇。幽人获其趣，仰卧观不足。采彼涧中蒲，泛觞石泉曲。吹笙应空山，幽响恒相逐。往笑任所之，沿流揽秋菊。共唱紫芝歌，遥慕绮与角。
泛舟沥湖遥望邻天阁阆风岩飞仙阁诸胜
作者：区怀嘉
朝代：明

层峦耸翠影参参，清浅沿洄一水涵。龙卧石床收暮雨，鹤归岩岫带秋岚。楼台隐映摩霄汉，磴道斜飞入洞庵。不为过寻幽寂地，兰桡何用泛澄潭。
龟峰塔初成喜赋
作者：区怀嘉
朝代：明

杰构凌空起，棱层压海埏。障流疑砥柱，倚岫类擎天。复道青霄下，虚窗北斗边。迎风檐铎响，映日网珠妍。秀气人文萃，精英世代延。光腾奎壁次，名纪凤凰年。望日身弥近，梯云步欲先。会心超广劫，挥手弄晴烟。渐觉诸缘息，翻惊万象旋。登临多逸兴，于此倍悠然。
七夕
作者：区怀年
朝代：明

星渚云軿夜不禁，填桥乌鹊静高林。溪堂薄暑宽秋扇，海国凉风引暮砧。瓜果席边残醉咏，机丝天上隔年心。飞觥欲问乘槎客，碧落愁牵几度阴。
东洲寺避暑
作者：区怀年
朝代：明

芳杜满溪塘，花宫水一方。湿香消茗盌，危石护绳床。鸟慧閒生媚，云慈夏亦凉。坐依苔径曲，林霭暮苍苍。
东洲寺避暑
作者：区怀年
朝代：明
体裁：五言律诗

芳杜满溪塘，花宫水一方。湿香消茗碗，危石护绳床。鸟慧閒生媚，云慈夏亦凉。坐依苔径曲，林霭暮苍苍。
中秋前一夕月下剧谈感赋
作者：区怀年
朝代：明

海天华月散微凉，门倚霜皋芡芰香。觱篥远愁虚枕簟，蒹葭离思满溪塘。风惊野鹜秋将半，木落栖乌夜未央。迢递蒋陵烽火隔，斗城宫树郁苍苍。
中秋后一夕溪上对月
作者：区怀年
朝代：明

素魄哉生黯佩缑，迟回银汉夜深愁。孤砧远戍烦霜杵，长笛谁家听海楼。清霭眺残珠树杳，碧云思断桂花秋。溪光临影牵乌鹊，葛屦凉侵露未收。
中秋夜半溪上对月
作者：区怀年
朝代：明

何许西风掠钓竿，满溪蟾魄籅香残。凉生几席三更展，情溢关山几处看。兰桨箨冠分野趣，绮窗瑶瑟阙清欢。玉绳高际怜孤影，莫遣微霜到广寒。
中秋夜同诸兄弟侄孙小集分得寒字
作者：区怀年
朝代：明

秋光如绘四愁拚，襦绤宵轻却绮纨。兰畹旧滋香不减，桂轮高拥魄初寒。书将海国兵车厉，咏入凉风缟带欢。沾醉几人羞短发，可堪牛斗自阑干。
丰草六章
作者：区怀年
朝代：明

萋萋丰草，漠漠长林。裴回昕夕，实慰我心。往哲是模，岂繄自今。顾瞻飞鸟，爰写鸣琴。丰草萋萋，长林漠漠。裴回昕夕，我心既穫。火耨刀耕，资用匪薄。时乎不遇，考槃斯托。炎疢既消，景物斯和。招从邻曲，幽事实多。晤言诜诜，遂及笑歌。今我不乐，来日如何。得失之际，宣尼有言。苟能衡命，不讳执鞭。庸知所好，淡薄自耑。优哉悠哉，聊以永年。孰是保躯，而非明哲。漱彼清泠，荫此嘉樾。心遥晷驶，言念綦切。巧者劳劳，我任其拙。舍生徇物，岂情所宜。一丘一壑，自谓过之。饥则待炊，閒当命卮。寤寐无忝，庶其免而。
丰草六章
作者：区怀年
朝代：明
体裁：四言诗

萋萋丰草，漠漠长林。裴回昕夕，实慰我心。往哲是模，岂繄自今。顾瞻飞鸟，爰写鸣琴。（一章）丰草萋萋，长林漠漠。裴回昕夕，我心既穫。火耨刀耕，资用匪薄。时乎不遇，考槃斯托。（二章）炎疢既消，景物斯和。招从邻曲，幽事实多。晤言诜诜，遂及笑歌。今我不乐，来日如何。（三章）得失之际，宣尼有言。苟能衡命，不讳执鞭。庸知所好，淡薄自耑。优哉悠哉，聊以永年。（四章）孰是保躯，而非明哲。漱彼清泠，荫此嘉樾。心遥晷驶，言念綦切。巧者劳劳，我任其拙。（五章）舍生徇物，岂情所宜。一丘一壑，自谓过之。饥则待炊，閒当命卮。寤寐无忝，庶其免而。（六章）
为李青来悼程仲姬
作者：区怀年
朝代：明

柳絮桃根事已荒，卢家空擅郁金堂。青鸾归去春霞寂，红缕牵愁海燕忙。天上几年劳种玉，世间何处可怜香。檀郎惯领相思苦，凄断高楼晓月霜。
为陈中秘寿母
作者：区怀年
朝代：明

昔季曾误食金桃，几见宫花灿锦袍。青玉案边閒戴胜，矞云天上戛琅璈。祥开绛节麟为脯，武接朱缨凤蔚毛。谁倚幔亭秋色丽，婺星长映月轮高。
乙未除夕
作者：区怀年
朝代：明

华发荏居诸，寒更四壁虚。独怜分岁酒，谁换纪祥书。橘碗喧童稚，松棚照井闾。晚农方授稼，残腊又经除。
九日同李伯开吴侯履集越山迟子建不至
作者：区怀年
朝代：明

南国秋深展别悰，溪山迢递此过从。青鞋白帢追呼近，野蔌篱香取次供。寒色乍侵桑落酒，夕阴遥度翠微钟。高歌望断幽人迹，何处萸花趁短筇。
九日同诸子登朝汉台
作者：区怀年
朝代：明

萸花香趁客愁开，十里青帘醵酒来。晴树远山分极目，短筇衰发对衔杯。江门雁字迎霜落，城路砧声向晚催。何处风烟堪寄傲，秋光空满越王台。
九日江洲忆望先垄
作者：区怀年
朝代：明

厌裛凉风白堕杯，繁霜空薙越山莱。孤村萸菊沦荒燹，野戍亭皋问劫灰。云老杜鹃乡国泪，草枯黄犊墓田哀。伤心无限西州路，落日寒烟首重回。
九日漫兴
作者：区怀年
朝代：明

何许西风醵酒钱，鹿门人卧菊花天。霜飘旅雁愁汀屿，木落巢乌恋井廛。穹海钓竿疏晚节，小山丛桂发秋烟。凭高莫易生惆怅，曾倒萸觞醉日边。
从云端还阮溪示乡中亲友弟侄
作者：区怀年
朝代：明

？东菑稼近如何，箬笠难消野兴多。秋雨泽梁生石发，夕阳山寺界烟萝。鹤巢无恙闲中觑，鸥社忘机狎处过。相劳岂愁津渡远，客怀今已付行歌。
从云端还阮溪示乡中亲友弟侄
作者：区怀年
朝代：明
体裁：七言律诗

�东菑稼近如何，箬笠难消野兴多。秋雨泽梁生石发，夕阳山寺界烟萝。鹤巢无恙闲中觑，鸥社忘机狎处过。相劳岂愁津渡远，客怀今已付行歌。
从云路村取道入云端
作者：区怀年
朝代：明

晓发双峰石窦边，翠微晴色带炊烟。凌空直欲寒飞鸟，不数安期控鹤年。迂疏曾寄鹿麋踪，愿拾仙蒲餐紫茸。行尽石苔幽绝处，更携瓶策到中峰。
从云路村取道入云端·其一
作者：区怀年
朝代：明

晓发双峰石窦边，翠微晴色带炊烟。凌空直欲寒飞鸟，不数安期控鹤年。
从云路村取道入云端·其二
作者：区怀年
朝代：明

迂疏曾寄鹿麋踪，愿拾仙蒲餐紫茸。行尽石苔幽绝处，更携瓶策到中峰。
元夕曾息庵藩伯招集南园智上人在坐
作者：区怀年
朝代：明

春风南陌缓鸣珂，春水池亭带雨过。华筦玉缸浮蚁净，碧栏芳树暮莺多。徵诗石畔牵云衲，选技花前出翠蛾。莫讶冲泥归路促，严城灯火夜如何。
元夜曲
作者：区怀年
朝代：明

火树虹梁拂绛宵，拍张浑脱沸春朝。韶华璧月当三五，丽曲银筝度六么。螺黛试妆眉晕浅，麝枚分润甲煎销。葳蕤莫下朱门钥，不及晨钟未寂寥。传柑文篚戒青娥，十斛醲香散叵罗。争道柘枝丛里失，系情弦索闹中多。熏炉兽炭供扶醉，宝带鸾靴倩踏歌。斜月半窗花影乱，褰帷须问夜如何。
元夜曲·其一
作者：区怀年
朝代：明

火树虹梁拂绛宵，拍张浑脱沸春朝。韶华璧月当三五，丽曲银筝度六么。螺黛试妆眉晕浅，麝枚分润甲煎销。葳蕤莫下朱门钥，不及晨钟未寂寥。
元夜曲·其二
作者：区怀年
朝代：明

传柑文篚戒青娥，十斛醲香散叵罗。争道柘枝丛里失，系情弦索闹中多。熏炉兽炭供扶醉，宝带鸾靴倩踏歌。斜月半窗花影乱，褰帷须问夜如何。
入京遇湛阳生黎无求各以诗酒相慰
作者：区怀年
朝代：明

忆别自何年，俄逢更黯然。致穷微有具，谐俗恐无缘。性癖甘怀土，愁多欲问天。可堪同病侣，劳苦重相怜。
关山月
作者：区怀年
朝代：明

汉月生银海，高秋几度圆。清笳吹不堕，一半入明天。远客牵归思，征衣徒自怜。玉关回首夜，临望转凄然。
冬日吴于逵孙弘先朱未央过集池上
作者：区怀年
朝代：明

落木生寒霭，高轩过夕阳。惠风仍缟带，幽事惬青裳。客有天台赋，梅分水部香。自怜衡泌欸，蒲芡待相将。
冶城
作者：区怀年
朝代：明

晓出西州道，遥见荒城陴。荒城久芜没，楼觐空逶迤。试问城者谁，云是阖闾儿。范铁俾神工，霜花动寒威。一朝按剑怒，齐越供鞭笞。燖盟走诸侯，謦欬风云驰。诸暨负薪人，艳艳当华姿。酣歌上苏台，嫔御失光仪。长夜何未央，般乐及水嬉。霸业日以坠，决裂不复支。属镂谢孤忠，茂苑游鹿麋。风流如可回，千秋挹鸱夷。
凤城晚眺
作者：区怀年
朝代：明

江光微蘸女墙边，城影缘山半插天。疏树忽生云路雨，短桥空锁石湖烟。牛羊远近归童牧，罟网参差傍客船。留滞独怜清鬓改，夕阳春草兴萧然。
初夏漫兴
作者：区怀年
朝代：明

未尽怜芳意，春深却黯然。露酣书带草，风掠酒旗烟。蝶粉勾香湿，虫丝报客牵。倦游伤短鬓，多病负韶年。
初度述怀
作者：区怀年
朝代：明

倦游诃社旧盟稀，水国看星识少微。白发早閒冰雪骨，青云将笑芰荷衣。心超甲子虚禅腊，迹累征猺损道机。为问葛亭珠黍谷，石楠应报长新围。兰阪秋风倦钓纶，片云轻护竹溪身。窗依鹤垤情多暇，室掩鱼编价自珍。衣茹私非难老术，凿耕原是太平人。黄尘碧海三山远，锐屐修筇畎亩春。
初度述怀·其一
作者：区怀年
朝代：明

倦游诃社旧盟稀，水国看星识少微。白发早閒冰雪骨，青云将笑芰荷衣。心超甲子虚禅腊，迹累征猺损道机。为问葛亭珠黍谷，石楠应报长新围。
初度述怀·其二
作者：区怀年
朝代：明

兰阪秋风倦钓纶，片云轻护竹溪身。窗依鹤垤情多暇，室掩鱼编价自珍。衣茹私非难老术，凿耕原是太平人。黄尘碧海三山远，锐屐修筇畎亩春。
初秋郊寺避暑
作者：区怀年
朝代：明

野刹隐平皋，巍楼阚层城。灵境谢氛埃，秋空散炎烝。绿槐森萧萧，残蝉时一鸣。镜理有馀赏，玩物聊移情。畅矣箕颍俦，天气飘素缨。
前有一尊酒行
作者：区怀年
朝代：明

游丝婀娜萦春烟，落花啼鴂催少年。白驹过隙不肯驻，玉颜临镜愁相煎。眼中醁醹清如泉，红妆娥娥娇且妍。新声合节和素弦，停腔敛盼为君怜。为君怜，奉君寿。物态如秋云，前有一尊酒。五侯三事曾几何，愿得良时对佳友。
北郊行
作者：区怀年
朝代：明

直于弦，空如捣，三城迤北呼鸾道。酒旗风里送征鞍，十里寒烟没衰草。马鬣荒碑阅岁年，青霜剥落松杉老。旧冢累累新冢逼，牛羊閒行眠不得。肖形翁仲默为情，山鸟山花怨何极。莫诧任嚣土一丘，紫云天远夕阳收。朅来井邑多横死，暴骨何曾到冢头。
午日江上
作者：区怀年
朝代：明

笙歌十里酿闲愁，水郭凉风五月秋。双桨玉壶供野酌，六衢香粉翳中流。搴芳日丽芙蓉浦，听技云生翡翠舟。幽况早同渔父适，钓竿无恙狎沙鸥。
南园社中赠陈集生太史
作者：区怀年
朝代：明

离明胜文物，彪矣为国章。夫君中蔚起，束发膺衮裳。声华遍寰海，丽藻标堂皇。被命事輶轩，翱翔还旧邦。敦兹风雅谊，千秋从摴扬。延结迨暗泯，载笔依辉光。
厓门吊古
作者：区怀年
朝代：明

吴山勒马事难量，肯信勾陈落大荒。陬澨几人消血泪，劫灰何日更冠裳。九渊天水归墟际，三创王仁过化乡。文治苟存终积弱，不禁渔父怨苍茫。
古灞川上作
作者：区怀年
朝代：明

金西舟楫半鱼家，碧堰萧萧带夕霞。谷月暗催彭泽酒，西风寒襭邵平瓜。孤村水落牛涔见，远戍烽高雁字斜。蓬转未须愁晦迹，暂随宵梦到蒹葭。
同诸子纳凉于饮虹涧
作者：区怀年
朝代：明

浅碧照苍颜，幽盟片石间。瀑悬争险落，禽语入秋闲。古木稠能荫，欹崖叠可攀。晚酣清啸翕，馀响际空山。
呈司徒季父五章
作者：区怀年
朝代：明

廓哉二仪，至道克塞。孰是仔肩，元夫有则。被仁弘义，渊毅方直。四国景行，其仪不忒。精一之旨，往哲肇宣。汇流洙泗，实浚其源。繄余季父，独刊陈筌。居然堂奥，德业攸尊。植德既丰，秉节维纯。绝彼奸回，济此国屯。乃丁阳九，越在隐沦。志存身晦，卓尔天民。丘园适贲，性学阐敷。朋来豫乐，斯人为徒。周旋謦咳，允著嘉谟。冥于化运，曷问荣枯。滔滔末世，情欲是縻。垫乎昏瞀，惟父振之。履道坦坦，慎言偲偲。抉微修慝，玄襟匪夷。
呈司徒季父五章
作者：区怀年
朝代：明
体裁：四言诗

廓哉二仪，至道克塞。孰是仔肩，元夫有则。被仁弘义，渊毅方直。四国景行，其仪不忒。（一章）精一之旨，往哲肇宣。汇流洙泗，实浚其源。繄余季父，独刊陈筌。居然堂奥，德业攸尊。（二章）植德既丰，秉节维纯。绝彼奸回，济此国屯。乃丁阳九，越在隐沦。志存身晦，卓尔天民。（三章）丘园适贲，性学阐敷。朋来豫乐，斯人为徒。周旋謦咳，允著嘉谟。冥于化运，曷问荣枯。（四章）滔滔末世，情欲是縻。垫乎昏瞀，惟父振之。履道坦坦，慎言偲偲。抉微修慝，玄襟匪夷。（五章）
咏十锦花
作者：区怀年
朝代：明

六街凉雨洒秋烟，漫蹙东风散宝钿。疑是凤楼誇手笔，益州新寓擘鸾笺。绡纻歌翻郁水滨，月罗湘縠委红尘。樽前若问花消息，步障还邀十里春。
咏十锦花·其一
作者：区怀年
朝代：明

六街凉雨洒秋烟，漫蹙东风散宝钿。疑是凤楼誇手笔，益州新寓擘鸾笺。
咏十锦花·其二
作者：区怀年
朝代：明

绡纻歌翻郁水滨，月罗湘縠委红尘。樽前若问花消息，步障还邀十里春。
咏怀
作者：区怀年
朝代：明

胜情觉无几，系累恒苦多。青阳宛如昨，朱夏忽蹉跎。商飙流户庭，繁露沾林柯。哀猿啸中野，寒鸟鸣相和。感兹日月除，怅彼劳者歌。肤颜谢畴昔，不乐将奈何。
咏荔枝
作者：区怀年
朝代：明

芒种家家听子规，邀欢何处柳塘西。香风十里嘘长夏，万簇红云酿火齐。乐府曾占第一班，赐衣赢得耐朱颜。何人更倚沈香榭，裸玉裎酥辍牡丹。
咏荔枝·其一
作者：区怀年
朝代：明

芒种家家听子规，邀欢何处柳塘西。香风十里嘘长夏，万簇红云酿火齐。
咏荔枝·其二
作者：区怀年
朝代：明

乐府曾占第一班，赐衣赢得耐朱颜。何人更倚沈香榭，裸玉裎酥辍牡丹。
咏雁八韵
作者：区怀年
朝代：明

万里随阳翮，生涯匪一乡。掠云过玉塞，乘月到金塘。避弋呼群举，惊罗顾影忙。周旋资苇荻，迢递阅风霜。阵演看奇字，声遒接断行。羽仪天路迥，粒食旅怀臧。矫矫庸无惰，劳劳慎自强。白书如可致，踪迹老炎方。
咏马缨丹
作者：区怀年
朝代：明

杜宇啼春血易残，紫驼宫锦见应难。香风不解珊瑚勒，丽影遥分苜蓿栏。天上火云蓊郁改，日南琼树陆离看。从教别却追风足，自倚红妆照合欢。
夏初记闷
作者：区怀年
朝代：明

梅雨溪窗锁寂寥，子规声里暗魂销。琵琶莫按清商曲，愁绊东风弱柳条。
夜坐书怀
作者：区怀年
朝代：明

几缘清梦怯晨钟，玉斝香罗节节慵。病骨久惭花录事，诗脾新夺酒提封。虚窗烬落秋蛩啸，曲径苔深野鹿踪。顾影欲颓还看剑，独馀肝胆照芙容。
夜宿山家
作者：区怀年
朝代：明

畦蔬荐豆倾尘曲，净榻悬灯护槿扉。栖鸟暮喧林外壑，断虹秋隐石边围。溪烟漱瀑疏兰若，磴月缘天掠翠微。西浦极看遥埭暗，习风凉露薄沾衣。
孀妇顿为人妾因赠以诗聊申爽德之戒
作者：区怀年
朝代：明

检点残妆雅操轻，柏舟曾否慰同声。十年素雪坚冰誉，一夕浓香丽粉情。天上结璘愁独处，日南么凤厌孤鸣。殷勤寄语青闺伴，莫矢寒灯老布荆。
孤雁
作者：区怀年
朝代：明

渐逵何独展，只羽下秋阴。况乃离群意，凄其远道心。影回牵露苇，声急混霜砧。烽火频年厉，休翻郁水浔。
寄友人白云山居
作者：区怀年
朝代：明

白云山下多瑶草，白云山中开士老。古拓空馀瘗鹤铭，新诗偶寄呼鸾道。近闻结屋清溪阴，烟莎不剪莓苔深。有时长啸倚岩石，木叶萧萧风满林。短衣荷篑无人识，日采松花充午食。藜杖归来及晚钟，前峰月照溪烟碧。
寄梁非馨司马
作者：区怀年
朝代：明

犹忆班荆鲍井东，佩刀尘涴累雕虫。惊心虞圃青笳月，别梦邮亭白芷风。三径就荒容客傲，四愁赓赋与君同。鹿裘带索行歌晚，不及云霄逐剪蓬。
寒食展墓
作者：区怀年
朝代：明

积阴弥旷野，羸策赴幽阡。草没石翁仲，花明山杜鹃。锄荆暮烟里，迸涕春风前。马鬣宁无虑，低回增暗厌。
对酒怀友人
作者：区怀年
朝代：明

筇笠互西东，清言洽梦中。泽文思隐豹，逵翼侘冥鸿。怅望碧云渚，劳歌青桂丛。浊醪无限意，酣畅酹秋空。
寿吴乔楚将军
作者：区怀年
朝代：明

菊觞华发傲烟萝，矍铄人惊马伏波。燕颔几年飞食肉，龙韬千里坐横戈。霜清涨海珠光媚，月皦浮山桂树多。莫讶功成方遁迹，赤松天路近如何。
寿李伯襄大宗伯
作者：区怀年
朝代：明

视草声华满阙廷，垂天修翮振南溟。文章班马归毫管，礼乐夔龙有典型。一味咀兰胸是锦，双貂悬珥鬓俱青。诙谐不用推方朔，调鼎人今俟岁星。
将订诸子为尘外之游
作者：区怀年
朝代：明

餐霞秘事幽言结，浪迹游仙慕阮嵇。兰芷护书留鹤梦，醁醽邀约待莺啼。残香冻雨莎亭圮，薄霭晴沙莽隙低。观化悦心閒卧稳，圃场分荫绿汀西。
山馆待月
作者：区怀年
朝代：明

谷口莎鸡趁寂寥，碧天无碍客星摇。萧疏院落含秋霭，咫尺江干遝暮潮。霜浦荻花迷雁字，露檐枫叶冷鲛绡。飞光远溯今何夕，槁发愁侵漫欲凋。
岭上谒张文献祠
作者：区怀年
朝代：明

相国崇祠苔径深，阁连山寺昼多阴。丰碑没土刚三尺，古木含霜定几寻。端揆素怀虚伟略，开元忠愤寄幽吟。一从风度劳明主，岭海文章盛至今。
峡山夜别梁非馨
作者：区怀年
朝代：明

暗雨疏灯此别君，相思何地更停云。明朝又上浈江路，枫落寒艭未忍分。
崧台杂曲
作者：区怀年
朝代：明

石乳含秋叆，松姿敛夕曛。岩前怕吹笛，惊起鹜鸥群。莫凿流霞岛，从教紫翠深。偶扶藜杖去，閒听水龙吟。
崧台杂曲·其一
作者：区怀年
朝代：明

石乳含秋叆，松姿敛夕曛。岩前怕吹笛，惊起鹜鸥群。
崧台杂曲·其二
作者：区怀年
朝代：明

莫凿流霞岛，从教紫翠深。偶扶藜杖去，閒听水龙吟。
庚午落第述感
作者：区怀年
朝代：明

已绝河清想，疏狂岂赁舂。玉存悲抵鹛，锋齧笑屠龙。广袖郎当舞，高云汗漫踪。避人扃斗室，愁断北山钟。
度蓬壶径口占
作者：区怀年
朝代：明

绕杖藤花拨暂开，嶙峋高处见崧台。轻烟未许湖光静，犹掠晴峰倒影来。
怀五羊别业兼寄所知
作者：区怀年
朝代：明

酒帘花市旷径过，幽事宁如老去何。山近尉城春草绿，井连萧寺夕阳多。国香空谷邀琴写，家食衡门带索歌。疏雨自沾苔径曲，几人鸠杖破烟萝。
怀仙引
作者：区怀年
朝代：明

月窦云房閟药芽，香风迢递泛胡麻。阮郎归去春山寂，闲杀碧桃千树花。
怀仙志
作者：区怀年
朝代：明

积泪销遗枕，残脂剩藁妆。青裳春已断，碧玉恨何长。扑蝶閒歌扇，骑鱼出井梁。宝奁芳句在，惆怅墨花香。
思妾行
作者：区怀年
朝代：明

玉炉残篆凝雕窗，紫燕朝衔落蕊香。深院缟衣閒寂寂，蕙风帘捲昼初长。昼长君不见，花影云千片。苔蜗上空阶，粉蝶嬉团扇。团扇轻挥锦瑟尘，征鞍何处盼离人。香消琥珀寒孤枕，月暗蘼芜怅远津。远津芳草年年绿，思妾红颜那可复。海棠花下属清歌，离声莫作潇湘曲。
感遇
作者：区怀年
朝代：明

薪劳悔悟晚寻幽，积恨丛愆自水流。尘外物情閒纪梦，酒边花醉薄销愁。人归远浦青帆暮，雁旅寒烟碧树秋。身放病留天意解，圃云栖倦笔耕俦。
戊戌早春
作者：区怀年
朝代：明

绿藻沿溪荡暖烟，忽惊衰鬓度华年。风声厌柘循梅事，露处愁荒岛屿天。兰畹旧香迷匼匝，果桥新市旷秋千。孤鶱物外歌黄雀，晦影蓬蒿啄野田。
房中乐
作者：区怀年
朝代：明

帘栊薄暮东风暖，钗凤半攲云鬓偃。剩脂残粉泻温汤，卧鸭熏炉香不断。螭文雕锁闭青闺，银烛生烟唤酒迟。停歌婉拍为君寿，月满疏棂醉不知。芙容帐底春光蓦，流苏乍解湘裙约。千金莫惜买良宵，妒杀铜壶催晓月。
折柳曲
作者：区怀年
朝代：明

结束轻腰似内家，酒旗阴里罥流霞。春风禁苑怀张绪，落日吴宫閟馆娃。锦勒有情嘶騕袅，青衫无虑泣琵琶。折来已重伤迟暮，江畔愁闻杨白花。
捕鱼图
作者：区怀年
朝代：明

沧江石出烟水清，林麓雨过溪山明。罛船老叟快呼侣，隔浦轻篙鱼不惊。儿童轧轧能荡桨，鼓柁扬舲催下网。力柔沙软探网迟，叫嚣已作鲂鰅想。绿杨沈影藕花稀，菰渚潮生落照微。船头溅水牢笼满，少妇收鸬薄暮归。携鱼换米羹盈釜，维梢直向前村浒。酒旗风里唱蛮歌，波底月高酣欲舞。
撤棘后过东华门避肩舆呵导者
作者：区怀年
朝代：明

十载穷经涨海滨，角巾愁色带缁尘。方惭要路无知己，不信清时有逸民。阙下晚传青盖拥，仗前寒映紫貂新。逡巡试问遮呼卒，道是京营中贵人。
新月
作者：区怀年
朝代：明

桂苑初辉碧汉隈，商歌休按紫云回。玉环当夕谁应剖，宝镜临妆半欲开。零落蒹葭催捣素，晚风楼阁待传杯。嫦娥此际怜孤寝，斜抱银钩护影来。
新柳
作者：区怀年
朝代：明

百结柔丝散晓芬，舞腰初试蹙湘裙。陌头系马阴俱薄，楼外藏莺影未分。隋苑别枝伤故国，灞桥颦叶扫春云。踏歌少妇休连臂，羌笛徒淹楚塞军。
早春
作者：区怀年
朝代：明

紫驼宫锦玉连钱，南陌春风别去年。唯有越王台畔草，销魂依旧带寒烟。北里歌钟咽尉城，昏鸦啼处总关情。朝来粉榭嬉春曲，半杂芦笳塞上声。
早春·其一
作者：区怀年
朝代：明

紫驼宫锦玉连钱，南陌春风别去年。唯有越王台畔草，销魂依旧带寒烟。
早春·其二
作者：区怀年
朝代：明

北里歌钟咽尉城，昏鸦啼处总关情。朝来粉榭嬉春曲，半杂芦笳塞上声。
早春雨中阮实夫偕张姬过访再用稽字
作者：区怀年
朝代：明

食经畴昔未曾稽，薄脍银丝命小奚。探字客留春寂寂，散花人在雨凄凄。交情一倍怜湖海，韵事千秋费品题。更爱曲池芳意早，柳条行见绿初齐。
昌华废苑行
作者：区怀年
朝代：明

君不见刘家兄弟擅豪雄，穗城佳丽侔雒中。离宫远映三珠树，别馆还依八桂丛。边衅坐销閒介胄，更辟昌华开苑囿。墨翰全收上国英，衣冠尽挹中原秀。南面称孤乐事多，椒庭歌舞盛纨罗。就中掇得春如海，楚媛吴娃愁几何。自谓繁华无与比，江天水戏尤堪侈。龙舟夜月泛晴沙，兰桨春风吹白芷。千秋疑冢带寒烟，陵树萧条古水边。独有芳菲情不耐，教人空艳素馨田。
春兴
作者：区怀年
朝代：明

曲池新水戏纤鳞，琐尾谁怜涸辙人。愁雨一窗花气损，暖风千结柳容伸。菑畴待展耕烟镈，里闬还馀漉酒巾。莫引素琴翻白雪，恐惊巢燕落香尘。
春夜薄醉放声长歌俄成一律
作者：区怀年
朝代：明

新腔忽忆浣溪沙，谁拥珠徽奏落霞。蝴蝶戏残香是粉，杜鹃魂黯血仍花。悲风早激湘君浦，谑浪曾专谢客家。酣倚玉缸春兴损，曲尘飞尽见生涯。
春宵行乐词
作者：区怀年
朝代：明

被酒颓双鬓，临风卸晚妆。射阄赢紫贝，留火照青裳。小剧淹长夜，新歌学艳阳。宴游都一处，何事觅鸳鸯。仙驭迟青鸟，华镳憩紫骝。檀郎香是佩，箫史玉为楼。菱鉴光疑晓，桃笙净似秋。行云无定所，残月在帘钩。
春宵行乐词·其一
作者：区怀年
朝代：明

被酒颓双鬓，临风卸晚妆。射阄赢紫贝，留火照青裳。小剧淹长夜，新歌学艳阳。宴游都一处，何事觅鸳鸯。
春宵行乐词·其二
作者：区怀年
朝代：明

仙驭迟青鸟，华镳憩紫骝。檀郎香是佩，箫史玉为楼。菱鉴光疑晓，桃笙净似秋。行云无定所，残月在帘钩。
春日长安道上
作者：区怀年
朝代：明

无处春风不蹋莎，锦鞯华毂费征歌。西院缟带邀云集，北里香尘蔽日过。避马敢争官路壅，典衣终觉子钱多。蒯缑零落弹何事，漫倚青帘醉叵罗。
春晚
作者：区怀年
朝代：明

夜爽客不寐，春阴螇先鸣。稍迟东樊月，延照西？汀。高咏展遐趣，薄怀忘近营。安得箕山俦，一笑披柴荆。
春晚
作者：区怀年
朝代：明
体裁：古风

夜爽客不寐，春阴螇先鸣。稍迟东樊月，延照西�汀。高咏展遐趣，薄怀忘近营。安得箕山俦，一笑披柴荆。
春晚鉴江书怀
作者：区怀年
朝代：明

晓寒谁念客衣单，宿雨藤窗曝未乾。十亩闲田堪种秫，蒯缑何事向人弹。炊烟微掠凤山西，逆旅看山草阁低。清浣不禁迟暮色，刺桐花落杜鹃啼。
春晚鉴江书怀·其一
作者：区怀年
朝代：明

晓寒谁念客衣单，宿雨藤窗曝未乾。十亩闲田堪种秫，蒯缑何事向人弹。
春晚鉴江书怀·其二
作者：区怀年
朝代：明

炊烟微掠凤山西，逆旅看山草阁低。清浣不禁迟暮色，刺桐花落杜鹃啼。
春暮有怀
作者：区怀年
朝代：明

越井荒榛晏禊期，呼鸾人逖涨江湄。杜韦曲暗龙媒袅，王谢门更燕子疑。新水藕塘烟漠漠，断云兰泽雨丝丝。采芝歌罢东园老，迟眺云山怅黍离。
春望篇
作者：区怀年
朝代：明

玉壶香冷吴歌寂，花落花开空太息。裴回孤影暗伤离，登高溯远情无极。春城海色何氤氲，城南官树高连云。谁家锦杼当窗织，是处银筝隔水闻。银筝锦杼喧城郭，宝勒文轩互参错。蝶眉慵对远山低，雁字愁从春浦落。朱栏远近东风早，柳坼桃蹊藉香草。漠漠炊烟带酒旗，游丝未断啼莺老。白帢青衫几度新，眼中无数可怜春。临风莫更搴芳杜，留倚红妆唤酒人。
春江花月夜
作者：区怀年
朝代：明

平皋淡初白，晚渚凝幽香。栖凫梦芳芷，泛客回沙棠。虚光净绿一千里，远水生烟夺蚕市。休将短字襭长纶，潜鱼不饵缄情纸。谁家思妾倚高楼，横笛一声天际头。江蓠泣露老龙语，何似潇湘锦瑟愁。
晓月
作者：区怀年
朝代：明

露薄东方高，众星忽已落。独此云娥鉴，隤然挂天角。碧空淡于洗，浮光乱参错。老兔不知寒，轻风裂霞幕。
晚入清泠庵
作者：区怀年
朝代：明

偶惬听泉赏，香源路更通。数峰秋色里，千树夕阳中。坐展绳床露，閒分贝叶风。孰知瓢饮客，心已付冥鸿。
晚泊甘竹滩
作者：区怀年
朝代：明

蒲帆收夕照，石濑壅寒沤。野戍黄花早，江天白露秋。笛声喧水市，鸿影带山楼。拓落怜渔父，垂纶泳未休。
晚登南蓬诸峰环眺？川田庐十韵
作者：区怀年
朝代：明

短筇滋逸兴，烟际俯平？。落木迥秋色，空山宜夕阳。谷偏纡涧路，林隙次坳堂。垄刈云千亩，郊畋水一方。市喧需曲蘖，村务括农桑。比壤劳安集，频年之盖藏。壑兰深匿影，篱菊淡输香。有侣怀笙鹤，何人问石羊。钩竿归宿晚，樵笛引歌长。寥廓疏踪迸，凉飔振大荒。
晚登南蓬诸峰环眺�川田庐十韵
作者：区怀年
朝代：明
体裁：五言排律

短筇滋逸兴，烟际俯平�。落木迥秋色，空山宜夕阳。谷偏纡涧路，林隙次坳堂。垄刈云千亩，郊畋水一方。市喧需曲蘖，村务括农桑。比壤劳安集，频年之盖藏。壑兰深匿影，篱菊淡输香。有侣怀笙鹤，何人问石羊。钩竿归宿晚，樵笛引歌长。寥廓疏踪迸，凉飔振大荒。
暮春即事
作者：区怀年
朝代：明

惊心才觉日分长，绿满閒庭燕子忙。古帖润侵蝉翅浅，高丛阴厚蜜脾香。愁当赠玦情俱远，赋就停云调亦伤。过雨药栏新溜急，落红消息问横塘。
暮春过郊寺访李伯开
作者：区怀年
朝代：明

雨过林垌翠未乾，莺花三月尚凝寒。高原放犊催春耨，小院鸣钟报午餐。野兴暂依禅藻逸，闲情休作旅尘看。蒯缑南国如君几，莫向松窗净侣弹。
暮秋李花
作者：区怀年
朝代：明

虚窗绿陊红尘杳，昨夜微霜惊宿鸟。玉衡天远不禁秋，疏姿映带林塘小。厌随繁蕊蔟暄风，剩裛篱香扑酒空。轻薄苇绡寒独浣，缟衣无地扰师雄。
月夜闻雁
作者：区怀年
朝代：明

客梦浑疑朔气侵，朅来谁忆动秋砧。半天清响数行字，万里寒光此夜心。望断玉关迷薄暮，惊回珠树发幽吟。长风羡尔悠然去，踪迹冥冥何处寻。
月酌忽为微云所掩筦尔成篇
作者：区怀年
朝代：明

野堂酾酒动星文，榆社秋阴怅未分。歌倚绿樽酣坠露，坐閒瑶瑟思停云。关山万里征人梦，河汉三更唳鹤闻。十二玉窗寒不启，琅璈应撤紫宸君。
木绵花树歌
作者：区怀年
朝代：明

楼台影里光如蓦，氤氲海气笼山郭。踏青已过春未阑，别有芳菲趁行乐。昨朝禁火家无烟，炊向枝头烘欲然。扶疏槐柳千丛锦，最爱江南谷雨天。暄风飘断官亭雨，杜宇啼红不知处。好是东皇驻六师，朱旗绛节云中举。
朱隐君漱流石
作者：区怀年
朝代：明

束水生烟满中宿，轩辕吹断昆崙竹。猿归峡里不闻声，一片云根压飞瀑。中有幽人恣遐躅，坐破苍苔弄澄绿。掀云浣翠苦不足，梦入层峦泻金粟。乖龙抉山巨灵肃，生忧坏此混沌玉。贮得清泠千万斛，畀尔来昆畅心曲。我生见石不轻爱，今来已作南宫拜。非关磊砢标天奇，远意却在嶙峋外。
村居
作者：区怀年
朝代：明

高树啼鹃度晚风，渚烟晴挹蓼花红。虚窗不用分榆火，强半田家委巷通。曲桥通处有垂杨，南堰风微黍稻香。秋雨黑甜呼未起，枕边流水听沧浪。
村居·其一
作者：区怀年
朝代：明

高树啼鹃度晚风，渚烟晴挹蓼花红。虚窗不用分榆火，强半田家委巷通。
村居·其二
作者：区怀年
朝代：明

曲桥通处有垂杨，南堰风微黍稻香。秋雨黑甜呼未起，枕边流水听沧浪。
杨柳枝
作者：区怀年
朝代：明

酒帘风劲碧梢寒，南陌花光媚眼看。惆怅谷莺呼不起，腰枝赢得倚阑干。映水长条故故柔，彩虹桥畔系扁舟。轻阴似管离人意，一夜回塘带雨愁。
杨柳枝·其一
作者：区怀年
朝代：明

酒帘风劲碧梢寒，南陌花光媚眼看。惆怅谷莺呼不起，腰枝赢得倚阑干。
杨柳枝·其二
作者：区怀年
朝代：明

映水长条故故柔，彩虹桥畔系扁舟。轻阴似管离人意，一夜回塘带雨愁。
杪秋饮黄石斋太史席中赋谢
作者：区怀年
朝代：明

买丝何处绣平原，一展清觞意亦存。白雁影斜惊逆旅，紫萸香冷怨王孙。石渠简要声逾藉，枫陛论思地更尊。堪笑十年燕市筑，弊裘还扫舍人门。
松堂村晚步
作者：区怀年
朝代：明

招隐曾攀桂树柯，病馀诗兴总消磨。还谁载笔趋金马，挟侣锄云种木鹅。虚负雅怀千日醉，转怜衰季一身多。兵争郡国无宁役，日暮愁听劳者歌。
柬关蓬石少宰十六韵
作者：区怀年
朝代：明

自顾卑栖色，慵迂匪一端。鸡坛增潦倒，榆社旷盘桓。顷怵狂氛扰，方忧圣泽阑。受降隓远略，朝汉失雄观。朔马嘶云劲，霜乌择木难。山公能启事，海客惜投竿。鼙鼓惊貂珥，烽烟老鹖冠。入林青霭隔，沈玉素书寒。火德彰星纪，祥辉著井干。天南周警卫，日旰费传餐。简陋恩初渥，持倾道弗刊。汇徵群品具，疏逖有徒繁。左广鞯櫜戢，穷东杼轴殚。末流伤漶剌，中谷奏漪兰。白水徵文叔，苍生忆谢安。为霖须旦暮，翔洽九区看。
梅花
作者：区怀年
朝代：明

紫贝青裳思不任，日南珠树惬冰心。空山百卉羞零落，自展瑶华对夕阴。不逐东风桃李春，独含贞素待幽人。疏姿晚映寒岩碧，草阁烟篱次第新。晓风谁建妙香幢，衰鬓终怜素影双。山鸟不知林气蔼，乍疑晴雪照蹊窗。
梅花
作者：区怀年
朝代：明

若问寒梅意，香分庾岭多。江南无限雪，清润见阳和。槎影横孤屿，风姿别一亭。鸟驯香欲醉，花落意还醒。独占溪山胜，寒香问有无。但持风格在，不受俗尘污。
梅花
作者：区怀年
朝代：明

陇首缄书远，江干踏雪匀。师雄劳别梦，姑射是前身。皎洁偏宜月，横斜最可人。翠翘深避迹，挥断五香尘。孤村倚碧岑，丛玉正萧森。自有高寒趣，堪裁绮丽心。斧斤终不扰，车马莫相寻。迢递香风晚，谁传白雪音。
梅花·其一
作者：区怀年
朝代：明

紫贝青裳思不任，日南珠树惬冰心。空山百卉羞零落，自展瑶华对夕阴。
梅花·其一
作者：区怀年
朝代：明

若问寒梅意，香分庾岭多。江南无限雪，清润见阳和。
梅花·其一
作者：区怀年
朝代：明

陇首缄书远，江干踏雪匀。师雄劳别梦，姑射是前身。皎洁偏宜月，横斜最可人。翠翘深避迹，挥断五香尘。
梅花·其三
作者：区怀年
朝代：明

晓风谁建妙香幢，衰鬓终怜素影双。山鸟不知林气蔼，乍疑晴雪照蹊窗。
梅花·其三
作者：区怀年
朝代：明

独占溪山胜，寒香问有无。但持风格在，不受俗尘污。
梅花·其二
作者：区怀年
朝代：明

不逐东风桃李春，独含贞素待幽人。疏姿晚映寒岩碧，草阁烟篱次第新。
梅花·其二
作者：区怀年
朝代：明

孤村倚碧岑，丛玉正萧森。自有高寒趣，堪裁绮丽心。斧斤终不扰，车马莫相寻。迢递香风晚，谁传白雪音。
梅花·其二
作者：区怀年
朝代：明

槎影横孤屿，风姿别一亭。鸟驯香欲醉，花落意还醒。
梦天
作者：区怀年
朝代：明

蹑云仙□露光团，桂影横秋半渥丹。碧落素霞生组练，高空瑶水振漪澜。驱鸾广殿征新曲，受简深宫赋晓寒。迢递彩虹香陌远，无人同倚月中看。
樵山杂咏
作者：区怀年
朝代：明

丘中恣遐眺，篱落散炊烟。细雨鸿花发，山山红欲燃。绿稠山径小，农隙黍香微。草际喧童牧，牛羊薄暮归。
樵山杂咏·其一
作者：区怀年
朝代：明

丘中恣遐眺，篱落散炊烟。细雨鸿花发，山山红欲燃。
樵山杂咏·其二
作者：区怀年
朝代：明

绿稠山径小，农隙黍香微。草际喧童牧，牛羊薄暮归。
沅溪除夕
作者：区怀年
朝代：明

愁踵星霜老葛巾，几堪垂暮戒劳薪。乱离不损溪山客，畸贱还同草莽臣。天际碧云閒梦虑，枕边华发倦风尘。年光欲换疏更度，岩桂先知海国春。
泛沥湖
作者：区怀年
朝代：明

碧筱苍烟一镜开，轻鸥无恙掠波来。渚香十里漫留客，山色数重看举杯。稼事渐缘秋水落，渔歌都傍夕阳催。搴芳何处扁舟远，欲撷荷衣未可裁。
流霞岛
作者：区怀年
朝代：明

倒影辨岧峣，秋光薄苇萧。闻钟知近寺，沿水欲通桥。逸想披云笈，閒盟属野樵。蓬壶疑在望，丛桂不须招。
涉江五章章六句
作者：区怀年
朝代：明
体裁：四言诗

江之广兮，有菱有荷。言往从之，爰摭其华。轻飔扬翔，安澜欲狂。（一章）江之广兮，有荷有菱。言往从之，爰撷其英。轻飔裴回，安澜欲隤。（二章）白石晃晃，江水潒潒。虽曰潒潒，中心如荡。惓然兴思，夫谁与我榜。（三章）白石摺摺，江水渫渫。虽曰渫渫，中心如猎。惓然兴思，夫谁与我楫。（四章）白石队队，江水汇汇。虽曰汇汇，中心如醉。惓然兴思，夫谁与我济。（五章）
清夜游二首
作者：区怀年
朝代：明

烟扉罗幌护钟重，灯火人家远寺钟。何事月明双鸀鳿，海棠花下睡初浓。扑面浮香度浅溪，水光花落夜猿啼。行云踪迹知何处，十二峰头月正低。
清夜游二首·其一
作者：区怀年
朝代：明

烟扉罗幌护钟重，灯火人家远寺钟。何事月明双鸀鳿，海棠花下睡初浓。
清夜游二首·其二
作者：区怀年
朝代：明

扑面浮香度浅溪，水光花落夜猿啼。行云踪迹知何处，十二峰头月正低。
游丝曲
作者：区怀年
朝代：明

无限晴光春可怜，几堪萦日复萦烟。碧桃红杏休相妒，留与封家作锦缠。纤影微茫散远空，多情一陪是东风。落花扰乱浑无赖，又掠斜曛水槛中。
游丝曲·其一
作者：区怀年
朝代：明

无限晴光春可怜，几堪萦日复萦烟。碧桃红杏休相妒，留与封家作锦缠。
游丝曲·其二
作者：区怀年
朝代：明

纤影微茫散远空，多情一陪是东风。落花扰乱浑无赖，又掠斜曛水槛中。
游仙
作者：区怀年
朝代：明

神山发石髓，蓝田产灵玉。揽策事长游，谁能终碌碌。高蹈寻丹书，彷忽穷地轴。西循涉濛汜，东戾晞旸谷。挥手弄云烟，寰区一何局。逸览恒超然，规观祇颦蹙。
溪上晚春
作者：区怀年
朝代：明

春光不可留，春事淡悠悠。野钓寒烟迥，溪舂宿雨收。故人劳寤寐，芳杜满汀洲。欲侣云中鹄，高鶱碧海头。
溪上望樵山八韵
作者：区怀年
朝代：明

葛洪偕隐意，宗炳卧游心。少室原相许，匡庐未可寻。一湾看雪濮，十里见云林。水际峰峦影，天边猿鹤音。谷香邀短策，岩翠落幽襟。欲踵诛茅事，还虚振壑吟。石塘阴不展，圭窦日初沈。宜待秋风晚，中阿采郁金。
溪晚
作者：区怀年
朝代：明

十里波光快濯缨，颍川逃迹岂关名。驱鸡似托巢云想，听鸟空怜伐木声。文誉别山存副墨，劫尘荒圉畏佳兵。迂怀漫洒千秋泪，待拂寒霜眺贾城。
灯夕看烟花
作者：区怀年
朝代：明

芳菲何处最撩人，不损香车宝勒尘。华月两阶风色蚤，梨云梅雪竞催春。
燕市狭斜行
作者：区怀年
朝代：明

杏花飞尽紫骝嘶，官道疏槐角未齐。何处青帘供唤酒，当垆多在玉河西。十千酤酒醉如花，赚得娼楼第一家。调笑不知春漏促，月明犹自按琵琶。
燕市狭斜行·其一
作者：区怀年
朝代：明

杏花飞尽紫骝嘶，官道疏槐角未齐。何处青帘供唤酒，当垆多在玉河西。
燕市狭斜行·其二
作者：区怀年
朝代：明

十千酤酒醉如花，赚得娼楼第一家。调笑不知春漏促，月明犹自按琵琶。
玉河桥即事
作者：区怀年
朝代：明

西苑凉风彻御沟，平桥霜草夕阳收。中涓络绎持丹凤，宿卫传呼驻紫骝。流水自纡宫路晚，古槐高拂禁城秋。铃鸾小队骎骎去，莫是寻芳过五侯。
珠江秋泛
作者：区怀年
朝代：明

隙鸟媚晴川，汀沙漾鼻烟。薄凉催挂席，斜日照鸣舷。睥睨孤峰出，芙容绝浦妍。褰裳秋正好，何处挟飞仙。
田家早秋
作者：区怀年
朝代：明

茅屋几家村，村酤老瓦盆。浃旬收黍稻，随地散鸡豚。涧响先通牖，山光半到门。西风一夜发，作意护兰荪。
甲午七夕小酌溪上草堂
作者：区怀年
朝代：明

门倚溪阴野钓收，藕花含影露香浮。孤村淡月迷乌鹊，斜汉凉风倩女牛。方狎雅盟消永夜，转宜蔬酌对高秋。搴衣欲附星槎上，醉拥仙人十二楼。
留春
作者：区怀年
朝代：明

乍晴江郭暮，花气欲熏天。倦倚搴芳榭，愁空醵酒钱。碧云纡逸想，红雨慰痴眠。对此庸憔悴，谁能听杜鹃。
登宝月台望定山诸胜
作者：区怀年
朝代：明

凌晨遵北郭，曳杖远尘事。崇宇一跻攀，悠然成小憩。平畴澹以旷，流览极无际。丛茜互蔽亏，晴峦婉相媚。崖壑露奇峭，洞户争瑰异。峨峨引秋旭，杳杳落空翠。变现发奇赏，清芬抉幽邃。讵直艳游观，已识栖真意。
白云道中
作者：区怀年
朝代：明

言期鹤林侣，偶值鹿门翁。远鹤纷啼鞠，前溪半饮虹。云归暮钟断，木落秋山空。短策都忘倦，柴荆鲍井东。
白燕
作者：区怀年
朝代：明

江皋春蔼片泥融，轻剪浑疑织素工。香鬓几回羞玉雁，锦襟何事怨华虫。差池广厦飘晴雪，婀娜閒窗掠晚风。愁别乌衣人不见，丽情多在絮阴中。
白马篇十六韵
作者：区怀年
朝代：明

騕袅千金装，银鞍七宝光。臂鞲横翠羽，腰剑淬鱼肠。蹀躞趋平乐，传呼入未央。女兄专内阃，家弟拜中郎。塞北惊烽火，关西迫犬羊。奋身膺虎旅，衔命捷龙骧。毅勇锋先夺，豪雄殿每当。三秋收陇阪，百战定河湟。懋赏彤弧出，殊恩紫诰香。繁缨归邸第，刍秣厌膏粱。牧竖争垂组，奚官尽佩珰。风流倾霍卫，意气薄金张。觱栗吹秦女，琵琶拥赵倡。桂钗徵妙舞，桃莞狎清觞。解甲听宫漏，投鞭近苑墙。宁知人代里，憔悴有冯唐。
石湖春晚闻杜鹃
作者：区怀年
朝代：明

自有刀头约，何须唤晓昏。数声犹带血，百里亦销魂。客况惊春老，生涯问舌存。独怜花事少，摇落到孤村。
示禧禋二儿励学
作者：区怀年
朝代：明

学问正何取，奥义涵其中。微言迪英哲，典论开颛蒙。苟非先圣训，酝酿于心胸。虽复美衣食，将与鹿豕同。君子务进修，曲士徇穷通。识力贵超迈，器宇羞凡庸。盛年不我再，鬓发如霜蓬。勉矣恒咨求，谅无旦夕功。
神符玉峭
作者：区怀年
朝代：明

薄霭明霞绣作堆，嶙峋如绚莽烟开。云边五马行春驻，天外三山换影来。题字直看高岌嶪，磨崖先拟破莓苔。君家胜事元堪侈，海国名花几度栽。
秋夜陪诸公宿镇海楼
作者：区怀年
朝代：明

北城轩盖动高秋，万井疏烟暝不收。木落远村微见水，山空凉月正当楼。清砧漫续蛩声溺，丽藻閒舒客思悠。松露满栏沾几席，梦魂容易到沧州。
秋日閒居
作者：区怀年
朝代：明

閒资副墨欣赏，颇豁秋深病怀。供具茶烟芋火，栖迟竹坞茅斋。弈侣消閒一局，禅宗了悟三车。俄闻户外香发，不觉窗西月斜。引晦声华易损，投闲物累应疏。试看东篱黄菊，秋来诗兴何如？倦倚丛隈怪石，微吟屐底青莎。饶他绂冕荣宠，胸次能閒几何。
秋日閒居·其一
作者：区怀年
朝代：明

閒资副墨欣赏，颇豁秋深病怀。供具茶烟芋火，栖迟竹坞茅斋。
秋日閒居·其三
作者：区怀年
朝代：明

引晦声华易损，投闲物累应疏。试看东篱黄菊，秋来诗兴何如？
秋日閒居·其二
作者：区怀年
朝代：明

弈侣消閒一局，禅宗了悟三车。俄闻户外香发，不觉窗西月斜。
秋日閒居·其四
作者：区怀年
朝代：明

倦倚丛隈怪石，微吟屐底青莎。饶他绂冕荣宠，胸次能閒几何。
秋晚过子建北山不值
作者：区怀年
朝代：明

相思怜逸侣，迢递彻幽林。鸟迹图书净，人烟里巷深。井桐疏晚翠，篱鞠散秋阴。短策空摇落，霞踪未可寻。
秋杪集南园
作者：区怀年
朝代：明

风格励吾曹，高鶱听海涛。晚帆□斗笠，秋色澹亭皋。地以名流重，觞从韵事豪。入秋兴仰止，蓬鬓欲萧骚。
秋郊晚望
作者：区怀年
朝代：明

玉露凉侵白苧衣，早惊沙雁渐郊扉。戈鋋风劲悲摇落，城郭秋阴怅式微。葭际远村渔火暗，水边孤寺梵钟稀。何人静扫烟氛色，痛饮黄龙夜猎归。
秣陵秋况
作者：区怀年
朝代：明

蹉跎谁复问长安，九陌花光梦里看。邦禁自宽愁酷吏，史宬多阙借稗官。风流异代仍归晋，月旦何心冀识韩。清誉几人终惠好，楚江回首溯鸡坛。摇落秦川赋独醒，钓竿惭却五湖汀。有怀漫笑屠龙技，无事容探瘗鹤铭。远道几年违菽水，枯囊终日计参苓。吴舠载酒清歌艳，愁绝临风未忍听。消渴丁年总不如，近应除酒托清虚。烟光满壁裁诗就，雨气凝窗䇘茧馀。怪石短蒲幽客贶，香奁彤管美人书。居心此际庸非净，犹胜天涯怨索居。白门书剑误凭淩，拟向龙天结小乘。寤寐故山惟粤秀，过从高士半吴兴。拈花短偈閒相赏，挂席长风病未能。蔬具茗炉朝夕课，不妨人唤在家僧。
秣陵秋况·其一
作者：区怀年
朝代：明

蹉跎谁复问长安，九陌花光梦里看。邦禁自宽愁酷吏，史宬多阙借稗官。风流异代仍归晋，月旦何心冀识韩。清誉几人终惠好，楚江回首溯鸡坛。
秣陵秋况·其三
作者：区怀年
朝代：明

消渴丁年总不如，近应除酒托清虚。烟光满壁裁诗就，雨气凝窗䇘茧馀。怪石短蒲幽客贶，香奁彤管美人书。居心此际庸非净，犹胜天涯怨索居。
秣陵秋况·其二
作者：区怀年
朝代：明

摇落秦川赋独醒，钓竿惭却五湖汀。有怀漫笑屠龙技，无事容探瘗鹤铭。远道几年违菽水，枯囊终日计参苓。吴舠载酒清歌艳，愁绝临风未忍听。
秣陵秋况·其四
作者：区怀年
朝代：明

白门书剑误凭淩，拟向龙天结小乘。寤寐故山惟粤秀，过从高士半吴兴。拈花短偈閒相赏，挂席长风病未能。蔬具茗炉朝夕课，不妨人唤在家僧。
立夏前一宵溪上待月
作者：区怀年
朝代：明

溪烟如缕散斜曛，度口渔歌隔浦闻。甫醉欲留春不住，微吟胥警夜初分。虚甔偃蹇愁逋客，野角牢骚懈戍军。蟾魄似知风候转，独迟清梦溯鸥群。
端溪杂咏
作者：区怀年
朝代：明

云去谷能幽，云来涧初白。惟有山中人，解指云踪迹。
答董叔远见赠时余还自蓟门
作者：区怀年
朝代：明

莫遣穷经老蠹鱼，青衫黄犊笑居诸。招邀恁地劳君赏，偃蹇还谁读父书。双鬓酒狂风格在，十年诗价浪名馀。成都自少谋生策，负笈无因献子虚。
答陈乔生给谏
作者：区怀年
朝代：明

中洲新咏迈吾曹，逸事增传海屿高。猿啸九秋閒只影，凤仪诸夏戢轻毛。班荆野酌忧难属，拾蓣长欃课独劳。咫尺美人天际想，棣花零落重忉忉。
答黄宗伯
作者：区怀年
朝代：明

一从江岭暗流氛，凄断彤墀鸳鹭群。沉璧晚依沧海月，采薇春剪越山云。西周薄伐思雄旅，南国专征有冠军。憔悴夷门旧时客，白头空负信陵君。
答黄石公明府
作者：区怀年
朝代：明

十载论交梦亦虚，青云天上动离居。弦更单父春风满，舄诣河阳太史书。永誉几番传鸑鷟，新诗何日寄江鱼。衡门渐老牛衣客，白石歌残思有馀。
素馨花
作者：区怀年
朝代：明

却忆晨鸡报晓妆，舞衣旋带露华香。朅来误入青闺伴，欲谱琵琶先断肠。
红梨花
作者：区怀年
朝代：明

不数秦川白雪香，内园歌舞嬖新娼。雕栊暮湿胭脂雨，绮阁寒消靺鞨装。语燕乍迷魂欲断，啼鹃无度魄初狂。东风宛借彤云色，护得醲春赐并房。
红素馨
作者：区怀年
朝代：明

离宫春草莽萧萧，碧树啼鹃对寂寥。回首可怜花郭暮，几堪愁醉玉容销。
红鹦鹉
作者：区怀年
朝代：明

蚤是能言累已婴，岂堪文彩更知名。坐传琥珀香魂改，飞入珊瑚岛树轻。朱鹭几闻赓楚曲，赤乌何事厌吴兵。高华绝代难供御，碧草芳洲无限情。
经乱偶述
作者：区怀年
朝代：明

飞镞浑彤□，城阴起夜乌。瘁烟寒野窜，愁雨浥膻屠。自幸违簪绂，谁能爱发肤。布刀盈把赠，零落辟兵符。风鬣昼阗阗，尘沙悍革鞯。翠蛾争毁玉，鹓鹭晦惊弦。垂老悲同创，更生愧受怜。履旋应未卜，疏迹负韦编。
经乱偶述·其一
作者：区怀年
朝代：明

飞镞浑彤□，城阴起夜乌。瘁烟寒野窜，愁雨浥膻屠。自幸违簪绂，谁能爱发肤。布刀盈把赠，零落辟兵符。
经乱偶述·其二
作者：区怀年
朝代：明

风鬣昼阗阗，尘沙悍革鞯。翠蛾争毁玉，鹓鹭晦惊弦。垂老悲同创，更生愧受怜。履旋应未卜，疏迹负韦编。
罗若思贻珍珠菊与客同赋
作者：区怀年
朝代：明

芳菲愁断未能裁，谁展霜姿到碧苔。鲛室泪消琼岛月，凤城香绽素霞杯。佳人咳唾三秋色，野客追攀九日台。欣赏岂须银烛照，坐阑应有夜光来。
羊城八景 其一 越台秋月
作者：区怀年
朝代：明

古径罢呼鸾，高台不堪上。奈此霜魄孤，悠然照林莽。
羊城八景 其七 大通烟雨
作者：区怀年
朝代：明

春皋閒霢霂，积霭昼多阴。欲指烟中寺，霏微不可寻。
羊城八景 其三 灵洲鳌负
作者：区怀年
朝代：明

郁水抱璿宫，飞甍湛新渌。势欲浮空明，何人断鳌足？
羊城八景 其二 石门返照
作者：区怀年
朝代：明

断石横烟渚，菰蒲日易昏。片帆千里客，漭漭欲销魂。
羊城八景 其五 蒲涧帘泉
作者：区怀年
朝代：明

入林缨可濯，百尺泻清泠。不用张萝幌，潺湲待客听。
羊城八景 其六 扶胥浴日
作者：区怀年
朝代：明

桑木难为攀，金乌荡空白。三山倒影来，转觉沧溟窄。
羊城八景 其四 景泰僧归
作者：区怀年
朝代：明

溪阴老云衲，乞食过前村。薄暮疲筇笠，空山闻扣门。
羊城八景·越台秋月
作者：区怀年
朝代：明

古径罢呼鸾，高台不堪上。奈此霜魄孤，悠然照林莽。断石横烟渚，菰蒲日易昏。片帆千里客，漭漭欲销魂。郁水抱璿宫，飞甍湛新渌。势欲浮空明，何人断鳌足？溪阴老云衲，乞食过前村。薄暮疲筇笠，空山闻扣门。入林缨可濯，百尺泻清泠。不用张萝幌，潺湲待客听。桑木难为攀，金乌荡空白。三山倒影来，转觉沧溟窄。春皋閒霢霂，积霭昼多阴。欲指烟中寺，霏微不可寻。
老马行
作者：区怀年
朝代：明

城阴老马羸且孱，霜蹄磊落毛斑斑。大宛异种人不识，年深骏骨空凋残。兰筋隐隐骨法露，有客过之徐一顾。借问来从渥水洼，进登天厩供常御。蹑影曾教冀野空，骄嘶赚得奚官妒。向来朔北多边烽，天子遣赐边臣功。临关百队皆屏息，落叶一片行追风。清晓牧閒归甲帐，高秋气欲犁毡穹。几年羽檄东西绝，分与将军同汗血。宝勒翻摧瀚海波，金鞯迟控燕山月。讵知天意右狂氛，北军南走争杀人。蹉跎岁月风沙满，至今伏枥徒酸辛。更愁力尽伤羁靮，刍秣不时还跙舛。当街羞见辕下驹，万里超腾方此夕。却笑世间轻薄儿，纷驱郊陌竞黄骊。谁能物色兴枯槁，不及悲鸣君早知。
自慰
作者：区怀年
朝代：明

高卧兰陂葛井东，几年疏韵叶焦桐。思分曲垒商浮白，梦狎桃笙赋比红。山国日閒鸥社稼，海门春老鲎帆风。清狂近接无争侣，不喻蓬蒿有射工。
自樵还？道中偶作
作者：区怀年
朝代：明

樵峰与？水，相距片云间。菌桂经摇落，风潮任往还。引帆窥鹤踪，纡楫傍鸥闲。不学华阳隐，空留句曲山。
自樵还�道中偶作
作者：区怀年
朝代：明
体裁：五言律诗

樵峰与�水，相距片云间。菌桂经摇落，风潮任往还。引帆窥鹤踪，纡楫傍鸥闲。不学华阳隐，空留句曲山。
舟居书事
作者：区怀年
朝代：明

雨馀鸥社合，风袭钓缗轻。晚食怜渔父，同深洲渚情。秋蔼薄云樯，汐光连浦树。迟迟海月生，独惬烟波趣。罟网疏阴合，蒹葭白露寒。醉眠孤棹底，聊作枕流看。
舟居书事·其一
作者：区怀年
朝代：明

雨馀鸥社合，风袭钓缗轻。晚食怜渔父，同深洲渚情。
舟居书事·其三
作者：区怀年
朝代：明

罟网疏阴合，蒹葭白露寒。醉眠孤棹底，聊作枕流看。
舟居书事·其二
作者：区怀年
朝代：明

秋蔼薄云樯，汐光连浦树。迟迟海月生，独惬烟波趣。
花信愁
作者：区怀年
朝代：明

花愁累月不解，酒债经时暂逋。浑脱从他作队，高阳笑我非徒。夙昔未谙愁况，蹉跎远寄孤踪。若计松滋晚穫，石田处处妨农。巢松注想匡谷，棹雪空怀剡溪。岁月满腔愁谱，都从烟雨凄迷。蹇劣徒悲浪迹，迂慵薄拟焚修。千秋脍炙平子，叙咏空闻四愁。
花信愁·其一
作者：区怀年
朝代：明

花愁累月不解，酒债经时暂逋。浑脱从他作队，高阳笑我非徒。
花信愁·其三
作者：区怀年
朝代：明

巢松注想匡谷，棹雪空怀剡溪。岁月满腔愁谱，都从烟雨凄迷。
花信愁·其二
作者：区怀年
朝代：明

夙昔未谙愁况，蹉跎远寄孤踪。若计松滋晚穫，石田处处妨农。
花信愁·其四
作者：区怀年
朝代：明

蹇劣徒悲浪迹，迂慵薄拟焚修。千秋脍炙平子，叙咏空闻四愁。
花恨
作者：区怀年
朝代：明

绿瘦怜桃叶，青归唤柳枝。贸丝春暗损，遗枕赋先疑。璧月几回满，珠丘那可期。闲情付瑶瑟，一为谱相思。
花朝寄友人
作者：区怀年
朝代：明

九十春光半已销，几堪离索鬓丝凋。烟深楚塞愆榆火，露拂吴堤变柳条。海燕有情先社至，逵鸿无虑报书遥。采芳南国乌衣客，蹀躞桃花锦障骄。
花朝席上即事
作者：区怀年
朝代：明

虚窗午坐邀谈麈，小阁书函数帙尘。如梦野人溪鹿失，远怀幽客海鸥驯。锄烟垄外村炊析，襭藻池边社酌新。疏雨绿阴垂柳岸，怆神先度一分春。
落花
作者：区怀年
朝代：明

眼底秾纤决意裁，枝间啼鵙暗相催。霓衣鹤氅凌空去，蝶翅蜂须弄影来。满径绿芜春旖旎，深宵凉月思裴回。临风检点愁红色，髣髴含嫣昨日开。六渠香水泻胭脂，绘梦题春事亦痴。赋罢额川遗枕夜，歌残金谷堕楼时。飘霜顿压明妃冢，折玉徒存幼妇碑。狼藉冶愁驱不尽，又随花恨到双眉。
落花·其一
作者：区怀年
朝代：明

眼底秾纤决意裁，枝间啼鵙暗相催。霓衣鹤氅凌空去，蝶翅蜂须弄影来。满径绿芜春旖旎，深宵凉月思裴回。临风检点愁红色，髣髴含嫣昨日开。
落花·其二
作者：区怀年
朝代：明

六渠香水泻胭脂，绘梦题春事亦痴。赋罢额川遗枕夜，歌残金谷堕楼时。飘霜顿压明妃冢，折玉徒存幼妇碑。狼藉冶愁驱不尽，又随花恨到双眉。
蒲涧寺
作者：区怀年
朝代：明

投策向山扉，长松暑气微。谷云吹不断，峰翠陊还飞。佛古宜僧老，蒲香过雨肥。谁能拨尘鞅，休负薜萝衣。
蓟门怀古
作者：区怀年
朝代：明

榆塞清笳起暮烟，桑乾秋色过居延。千金俊骨台空纪，一匣鱼肠刃未捐。易水送轲愁击筑，碣宫留行竟谈天。当年任侠称燕蓟，挥手边烽歘黯然。
藕花庄
作者：区怀年
朝代：明

古岸绣苔衣，霜清碧芡肥。石枰供坐隐，沙鸟对忘机。野色迷耕垄，波光袭钓矶。菟裘芳荫在，亭榭半稀微。
蚤梅
作者：区怀年
朝代：明

一剪香风破暝看，冷烟斜压碧琅玕。幽姿若个催迎腊，长笛谁家倩倚栏。庾岭梦魂千里月，斗窗消息半梢寒。清商白雪难为和，摇落江城老鹖冠。
西园述感
作者：区怀年
朝代：明

半亩芳阴长碧荃，十年孤愤答龙泉。愁同谢豹深藏影，欲借巫咸试问天。幽戺石苔空返照，短篱霜叶带疏烟。萧条里闬秋堪赋，何处青山有暮田。
西樵
作者：区怀年
朝代：明

朝望樵山巅，暮止樵山麓。路回苍蔼深，天外散鸣玉。谷口绚秋霞，半是经霜簌。坐此清冷中，顾见毛发绿。峭壁有奇文，目瞑不敢读。此意无人知，藜床了心曲。
访李子长墓
作者：区怀年
朝代：明

古木临樗社，高风不可齐。废侗应有托，谐谑岂无稽。玩世閒胸次，忘机绝品题。缅怀丘垄侧，凝眺碧云偍。
谢关少宰为司徒季父题撰墓志
作者：区怀年
朝代：明

旧德庸舒国计忧，青云谁解泣西州。峰坳石倚延陵剑，涧户霜含大壑舟。天宠十年寒马鬣，墨花何处借龙楼。凭君一曲山阳笛，吹入凉风垄树秋。
谢陈宗伯叙刻先集十二韵
作者：区怀年
朝代：明

蹇运资元弼，洪裁展硕卿。渐仪云路矫，绳武玉班荣。骏誉驰天策，龙光贲史峸。秩宗华选旧，端揆壮猷赓。士类悬蓍蔡，人伦擅汉京。典型归大雅，鞭弭狎齐盟。白社昭阳焕，青藜太乙呈。考祥推独步，高咏愧同声。世业徵遗简，家修借秉衡。襭扬斯溢美，文谊恰双清。墨苑风流地，兰襟月旦评。愿言将不休，珍重慰柴荆。
赠匡上人入罗浮
作者：区怀年
朝代：明

已向曹溪展法龙，还寻仙峤托高踪。寒敲石火怜光灭，净掬泉香厌水浓。丹灶月明宵卓锡，铁桥烟断午闻钟。芙容四百俱幽绝，知尔禅栖若个峰。
赠边将
作者：区怀年
朝代：明

建牙新睹靖岩疆，坐引雕戈控白狼。旅戍十年班定远，风流千古杜当阳。骍弓晓落燕支月，铁骑寒飞木叶霜。南扈不惊秋气矫，夜娴铙吹过金张。
赠高公调
作者：区怀年
朝代：明

玉峤情深赋蒯缑，仲宣才具怅依刘。名花好鸟看春遍，剩水残山戏墨收。流转朱门伤客散，乱离襄国待兵休。何时笑引桓伊笛，醉倚江城黄鹤楼。
赴都别伯兄启图
作者：区怀年
朝代：明

严冬戒原野，群动咸休栖。胡我事行迈，而乃轻别离。别离讵云苦，所虞旷庭闱。林萱有馀芳，明发殷中怀。分情变寒律，埙篪声凄凄。系恋不忍前，涕泗沾人衣。出户三太息，仰见浮云驰。
过水石山房听泉因题于石
作者：区怀年
朝代：明

落日照松关，高僧不在山。瀑潆增活趣，云老挹苍颜。草石纡回次，轩窗杳霭间。但能捐鄙陋，终日听潺湲。
过黎叔宝新居
作者：区怀年
朝代：明

底事巢云向十洲，一窝赢得老菟裘。窥檐山翠迟迟下，绕壁茶烟处处留。书罢放歌松影晚，水边闲梦蓼花秋。过从幸莫劳车马，胸次如君已狎鸥。
迎春曲
作者：区怀年
朝代：明

粉黛如云夹路看，傍帘花气透中单。香风集处邀闲止，春在朱门十二栏。家家红楮贴宜春，一簇香风几簇尘。十里花光匀绣箔，不知谁是断肠人。
迎春曲·其一
作者：区怀年
朝代：明

粉黛如云夹路看，傍帘花气透中单。香风集处邀闲止，春在朱门十二栏。
迎春曲·其二
作者：区怀年
朝代：明

家家红楮贴宜春，一簇香风几簇尘。十里花光匀绣箔，不知谁是断肠人。
迦陵庵偶述
作者：区怀年
朝代：明

庵罗小结野情宽，逸步谁停百尺竿。人在定中闻唳鹤，客从归后忆栖鸾。藤窗挂月宵逾迥，石磬穿云夏亦寒。畦径自纡尘不扫，入门休作懒融看。
述先十章
作者：区怀年
朝代：明

隆隆嘉运，硕彦是膺。德沭温粹，言贲休明。挠之不屈，溷之逾清。懿型姱节，邦国之桢。伊予肇宗，鬼臾斯衍。匡翼有熊，令闻不殄。厥祚悠长，逮于中宪。受牧东瓯，崇勋懋展。肃后方升，岛夷搆难。屠民戕吏，井邑既殚。宾资良牧，振旅桓桓。挫彼狂狡，越以乂安。鸟尽弓藏，昔贤所慑。乐毅强燕，代于骑劫。衮钺不侔，奸回肆谍。遥遥副车，亶堕骏业。天锡纯嘏，赫濯以昌。笃生哲考，维珩维璜。丕承先烈，微直肯堂。跻于清庙，黼黻用光。粤在定陵，份份文质。孰佐论思，既轨既物。豹尾宣麻，螭头载笔。夙夜惟寅，昭其罔佚。珠辉玉灿，穆穆其容。爰承简命，作友储宫。陈诗绎典，纳诸谦冲。乃赞三礼，百辟景从。直道寡援，孤行速谤。谗人訾訾，清时弗谅。休养天閒，宸衷特贶。夷然引退，戒此羸壮。达生无我，高谊薄云。冥情显晦，泉石娱真。玄风独迈，逸藻缤纷。芟厥蘩秽，功在斯文。嗟我小子，匿瑕丛类。负荷不堪，濒于废坠。遑遑昕夕，尔勖尔励。缅维慎修，敢云保世。
述先十章
作者：区怀年
朝代：明
体裁：四言诗

隆隆嘉运，硕彦是膺。德沭温粹，言贲休明。挠之不屈，溷之逾清。懿型姱节，邦国之桢。（一章）伊予肇宗，鬼臾斯衍。匡翼有熊，令闻不殄。厥祚悠长，逮于中宪。受牧东瓯，崇勋懋展。（二章）肃后方升，岛夷搆难。屠民戕吏，井邑既殚。宾资良牧，振旅桓桓。挫彼狂狡，越以乂安。（三章）鸟尽弓藏，昔贤所慑。乐毅强燕，代于骑劫。衮钺不侔，奸回肆谍。遥遥副车，亶堕骏业。（四章）天锡纯嘏，赫濯以昌。笃生哲考，维珩维璜。丕承先烈，微直肯堂。跻于清庙，黼黻用光。（五章）粤在定陵，份份文质。孰佐论思，既轨既物。豹尾宣麻，螭头载笔。夙夜惟寅，昭其罔佚。（六章）珠辉玉灿，穆穆其容。爰承简命，作友储宫。陈诗绎典，纳诸谦冲。乃赞三礼，百辟景从。（七章）直道寡援，孤行速谤。谗人訾訾，清时弗谅。休养天閒，宸衷特贶。夷然引退，戒此羸壮。（八章）达生无我，高谊薄云。冥情显晦，泉石娱真。玄风独迈，逸藻缤纷。芟厥蘩秽，功在斯文。（九章）嗟我小子，匿瑕丛类。负荷不堪，濒于废坠。遑遑昕夕，尔勖尔励。缅维慎修，敢云保世。（十章）
述感
作者：区怀年
朝代：明

束发尚誇迈，通显非所谋。秉衷霄汉间，落落难为俦。侵寻迨中岁，百虑纷相投。生事日以亏，窘逼内自尤。露肘方捉襟，狐死宁首丘。垂老为贫役，冲寒走道周。骨肉任睽离，乡国阻且修。抱牍惭匪躬，溲勃幸见收。顾此猥孱资，驱策将安求。守拙亦云美，素业空千秋。
送伯兄启图上公车二首
作者：区怀年
朝代：明

才华兄早烨，不待录贤书。晚达神终王，弘肩力有馀。家声从遏末，文事过应徐。行矣新恩重，流光满玉除。脂车临广陌，寒日照冠缨。莫揽霜前书，南枝未向荣。羽仪天路振，猿鹤故山情。垂白依闾左，春风早寄声。
送伯兄启图上公车二首·其一
作者：区怀年
朝代：明

才华兄早烨，不待录贤书。晚达神终王，弘肩力有馀。家声从遏末，文事过应徐。行矣新恩重，流光满玉除。
送伯兄启图上公车二首·其二
作者：区怀年
朝代：明

脂车临广陌，寒日照冠缨。莫揽霜前书，南枝未向荣。羽仪天路振，猿鹤故山情。垂白依闾左，春风早寄声。
送家兄启图补官
作者：区怀年
朝代：明

髦士骋熙绩，蹇运亟材谞。值兹戎马秋，蹂躏将焉如。王事信靡盬，肉食方拮据。伯也肆宏襟，揽辔遵上都。牛刀讵轻割，龙盾聊复图。抗迹圭组间，翼赞谅非孤。懋尔安攘略，千载垂令谟。管乐有殊轨，奋志终齐驱。拙哉余小子，操术一何迂。声誉靡所藉，株守园若庐。临路增慨慷，霜树惊寒乌。升沈各有致，行矣毋趑趄。
送家兄启图解铳入京
作者：区怀年
朝代：明

天阕新恩焕紫纶，故人开阁待平津。供输草莽皆臣事，迢递关河半旅尘。官冷寸心犹报主，气雄孤剑但随身。知君奏对彤墀外，方及秦淮柳絮春。
送蒋梦范之延绥
作者：区怀年
朝代：明

洪流遍寰海，岱岳犹峥嵘。世人皆啜醨，而君乃独醒。踟蹰困京邑，抱道安所荣。文心极淹博，茹奇吐玄精。缔好相喻问，楮墨多仪型。何当揽衣去，别虑恒怔怔。
送陈集生太史报命还都
作者：区怀年
朝代：明

輶轩朝发柳依依，淮甸听莺驷牡騑。天上故人劳属念，日南佳事递相违。烽烟满目连青塞，剑佩生香动紫微。引见预知承顾问，九重渊穆正宵衣。
逍遥台晚步
作者：区怀年
朝代：明

罡风披拂到层台，杖底烟消野色开。秋水不教双涧没，夕阴遥挟片云来。峰坳古径堆黄叶，石窦寒芊长碧苔。松籁泠然啸归去，昏鸦无约漫相催。
邗沟
作者：区怀年
朝代：明

千里平堤入水乡，荷花香净涨雷塘。村酤惯趁湖头曲，贩女犹知殿脚妆。别浦霜葭愁野鹜，迷楼莎雨泣寒螀。玉钩斜畔仍疏柳，掀断残烟到夕阳。
郊园杂咏
作者：区怀年
朝代：明

卷帙笑閒身，蹉跎垄圃春。远山时入坐，流水日过邻。抱瓮怜机事，垂竿见古人。渐疏阛阓色，蹊路隔城闉。拥膝避追呼，郊居一事无。夏粮资芡芰，寒食半菰蒲。隙地锄云蚤，空林倚鹤孤。治隆休问世，疏迹著潜夫。
郊园杂咏·其一
作者：区怀年
朝代：明

卷帙笑閒身，蹉跎垄圃春。远山时入坐，流水日过邻。抱瓮怜机事，垂竿见古人。渐疏阛阓色，蹊路隔城闉。
郊园杂咏·其二
作者：区怀年
朝代：明

拥膝避追呼，郊居一事无。夏粮资芡芰，寒食半菰蒲。隙地锄云蚤，空林倚鹤孤。治隆休问世，疏迹著潜夫。
醉拒霜
作者：区怀年
朝代：明

珠帷银烛暝烟多，零落西风笑芰荷。白苧按歌情转剧，香肌微晕意先酡。扁舟木末沈红粉，拾翠霜前失素娥。卯酒易醒人未识，肯教回雪擅凌波。
醒后书壁
作者：区怀年
朝代：明

高卧榆枌十亩间，小窗移枕对溪山。莫嫌鸥社閒来往，悟得忘机梦亦閒。
采石
作者：区怀年
朝代：明

万斛苍茫水，一片青葱壁。江流石终老，玄情在遐逖。何年楼阁轻烟擘，云是开元钓鳌客。管取文章傲世人，蜕向晴川见风格。渚月汀鸥醉未醒，扁舟凭吊不胜情。回波若写廞崎色，渡口空闻芦荻声。
采茶女郎行
作者：区怀年
朝代：明

小姑青丝初覆肩，阿姊勒帛横胸前。秃襟细苧薄如雾，芳春调笑茶畦边。畦树荫疏风日暖，江天雨过黄芽短。纤手盈盈折露梢，倾筐只觉含情远。溪桥草色绿参差，赢得行人问路歧。娇嗔不语潮红晕，无限春愁两颊知。
采菱
作者：区怀年
朝代：明

八月寒塘静不波，暗香微掠妒颦蛾。木兰双桨归何处，霜入蓬根野鹜多。
重九北山登高
作者：区怀年
朝代：明

九月九日山风飘，冷烟吹过流花桥。城路搴芳到村市，酒帘十里青摇摇。高丘远壑堪流瞩，騕袅连鞯车击毂。不知何事速来鸿，但见秋霜变林木。残晖半岭岩影斜，樵歌牧吹争欢哗。且须拚醉山人家，何如满把东篱花。
锦边莲
作者：区怀年
朝代：明

风漪晴织藕丝牵，一撚胭脂废独妍。芳泽久娴苏蕙藻，彩霞分绚薛涛笺。三秋碧水瑶台月，十丈华峰玉井烟。何处扁舟从太乙，靓妆摇落素馨田。
閒居
作者：区怀年
朝代：明

蹉跎岁云暮，怅望甘溪阴。徙倚就孤巘，长歌娱旧林。养蒲资石供，裁笈佐书淫。未必能千古，文章惬寸心。兀坐黯无语，空阶闻鸟啼。墨痕沾席透，峦影入窗低。槛竹清修侣，瓶花法喜妻。比邻精舍好，何处觅招提。
閒居·其一
作者：区怀年
朝代：明

蹉跎岁云暮，怅望甘溪阴。徙倚就孤巘，长歌娱旧林。养蒲资石供，裁笈佐书淫。未必能千古，文章惬寸心。
閒居·其二
作者：区怀年
朝代：明

兀坐黯无语，空阶闻鸟啼。墨痕沾席透，峦影入窗低。槛竹清修侣，瓶花法喜妻。比邻精舍好，何处觅招提。
闺中新月
作者：区怀年
朝代：明

宝镜光疑蚀，金波影尚亏。却怜孤寂况，不是妒蛾眉。
闺怨
作者：区怀年
朝代：明

飞光冲烟露花湿，芳丛委艳低如泣。闲房窈鴥閟娇春，蓦地香风愁得入。缫丝百箔经时断，縠幔长垂昼不倦。镜台钗匣生尘埃，二十四番吹未半。蘼芜遮地柳著黄，津头沙暖梦鸳鸯。可堪更问关山月，越水秦城双断肠。
闻有辟丹梯洞者既而不果戏题一律
作者：区怀年
朝代：明

何处丹梯倚碧天，翠微千尺隐秋烟。巨灵肯借移山斧，徐福空劳泛海船。岩户远扃人不到，乳泉无混鹿初眠。行将短策牵幽侣，一访餐蒲煮石仙。
闻燕京变起志哀
作者：区怀年
朝代：明

勾陈北极暗鸾旗，一夜欃枪越尾箕。金册孔惭周带砺，玉班俄损汉威仪。云愁钜鹿披三辅，波委卢龙遁六师。闻说鼎湖弓欲折，攀髯天上几人悲。
阮溪七夕
作者：区怀年
朝代：明

闲情披豁到沧州，静侣时呼问酒筹。烟覆井栏窥宿鸟，月横河鼓怅牵牛。溪窗暑散蒹葭暮，石几香盈菡萏秋。迢递七襄云未展，夜深徐觉暗萤流。
阮溪杂咏
作者：区怀年
朝代：明

荷蓧沿溪数百家，桔槔声里见流霞。春畦绿满呼耘草，谷口谁曾问落花。屋边流水漫垂纶，不树桃花亦避秦。何事平津报开阁，五湖烟棹属闲身。沧桑回首刹那间，长日能消绮季闲。歌罢紫芝人寂寞，坐娱枰局对空山。丘壑忘机道亦存，石函书罢偶窥园。鸦啼古木炊烟起，卧听南庄刈稻喧。
阮溪杂咏·其一
作者：区怀年
朝代：明

荷蓧沿溪数百家，桔槔声里见流霞。春畦绿满呼耘草，谷口谁曾问落花。
阮溪杂咏·其三
作者：区怀年
朝代：明

沧桑回首刹那间，长日能消绮季闲。歌罢紫芝人寂寞，坐娱枰局对空山。
阮溪杂咏·其二
作者：区怀年
朝代：明

屋边流水漫垂纶，不树桃花亦避秦。何事平津报开阁，五湖烟棹属闲身。
阮溪杂咏·其四
作者：区怀年
朝代：明

丘壑忘机道亦存，石函书罢偶窥园。鸦啼古木炊烟起，卧听南庄刈稻喧。
阿坡岩
作者：区怀年
朝代：明

迤逦蹑云过，灵岩讯阿坡。径偏游屐少，山迥牧场多。曲窦斜晖入，层崖古字磨。还期烂柯者，幽事竟如何。
陈宗伯席上送黄逢永游四明
作者：区怀年
朝代：明

潦满江潭暑未除，片帆濒发藕花馀。樽空北海淹行乐，草绿南园动索居。客梦远依兰渚旷，诗怀清似鉴湖虚。何时一引任公钓，溟渤天风振巨鱼。
陈宗伯招集灯酌
作者：区怀年
朝代：明

银烛青烟散绮霞，柳塘环映玉堤沙。芳尊水榭邀明月，不数扬州万树花。
陈集生宫詹招饮写叶山房
作者：区怀年
朝代：明

山除秋敞绿阴繁，好月邀人共到门。任放有怀交履舄，周旋无地属櫜鞬。歌声近榻惊花睡，露色浮轩扑酒魂。约略谈锋归玉斝，不妨终席费寒暄。
除夕集象先家司徒署中
作者：区怀年
朝代：明

帘幕清灯照叵罗，岁华将逐晓星过。寒消粉署情无限，徼断金吾夜几何。尘旅敝衣怜短发，禁城春漏待鸣珂。壮猷倩尔军需在，好副虞弦奏太和。
集凭虚阁十二韵
作者：区怀年
朝代：明

高阁倚苍穹，烟霄四望同。地连宣圣宅，山接梵王宫。野色嚣尘外，江光眇霭中。午凉生几席，晴旭护窗栊。丽泽宜嘉侣，清裁识化工。蕙香凝缟带，松液沁郫筒。思越昆崙表，情飞渤澥东。素琴归雅奏，华发任飘蓬。钟阜形如盖，台城势似弓。雁行分浦落，虫语入秋空。皛皛通衢陌，森森际谷丛。泠然无不可，飙忽御长风。
雨中漫兴
作者：区怀年
朝代：明

曲篱疏牖对烟溪，春雨微微水槛西。过浦远帆牵客思，比邻深树听莺啼。屠荒薤芋供朝馌，税壅菑畴课晚犁。坚卧莫愁沾湿苦，垄云方借一枝低。
雨中舟次望苍梧
作者：区怀年
朝代：明

苍梧千古意，山色半空迷。帝子悲何极，劳人思转凄。远林高巀嵲，疏雨淡虹霓。倚楫休回首，漓江更向西。
雨后喜苏谢二子载酒过酌池上
作者：区怀年
朝代：明

一春风色黯，花月兴全孤。何处巢云侣，搴芳来玉壶。清言狎奇石，小摘出新蒲。愁事为君迸，淹留逮夕乌。
题画
作者：区怀年
朝代：明

春融远树飞翠，昼永晴川落霞。天外藜筇鸟道，云中鸡犬人家。层峦鹤径虚引，隔浦鱼舟自闲。落木桥边草阁，斜阳径里柴关。
题画
作者：区怀年
朝代：明

远树碧阴合，孤峰秋霭微。钓竿閒不那，溪畔有渔矶。江村春已暮，杜若满芳洲。急雨翻丛薄，前山翠欲流。清溪绕屋流，古木苍烟积。竹牖带风雨，山光来几席。
题画·其一
作者：区怀年
朝代：明

春融远树飞翠，昼永晴川落霞。天外藜筇鸟道，云中鸡犬人家。
题画·其一
作者：区怀年
朝代：明

远树碧阴合，孤峰秋霭微。钓竿閒不那，溪畔有渔矶。
题画·其三
作者：区怀年
朝代：明

清溪绕屋流，古木苍烟积。竹牖带风雨，山光来几席。
题画·其二
作者：区怀年
朝代：明

层峦鹤径虚引，隔浦鱼舟自闲。落木桥边草阁，斜阳径里柴关。
题画·其二
作者：区怀年
朝代：明

江村春已暮，杜若满芳洲。急雨翻丛薄，前山翠欲流。
题集华林
作者：区怀年
朝代：明

涧绕香厨竹，风披草阁烟。野猿机事少，林外学安禅。
饮酒
作者：区怀年
朝代：明

解忧惟杜康，斯语良匪激。况乃索居际，短歌禦岑寂。相对尽一升，颓然堪岸帻。但取快心志，何必斗与石。至理人莫窥，柴桑卓高识。
龟河
作者：区怀年
朝代：明

矫首明河天际浮，占星谁误泛槎游。光涵帝女三千轴，影澈仙人十二楼。银浦露森乌鹊杳，玉绳霜冷白榆秋。何时挽取涟漪色，一洗人间远别愁。
�东早秋
作者：区怀年
朝代：明
体裁：五言律诗

客劳疏井闬，生事慰田家。远翠看山色，微霜扰鬓华。课閒修楮墨，除隙任桑麻。短榻消残暑，高眠领吠蛙。
�东杂咏
作者：区怀年
朝代：明
体裁：六言诗

独树溪边钓侣，孤村浦上田家。废市寒生暮霭，晴峦隐带秋霞。
�川七夕十韵
作者：区怀年
朝代：明
体裁：五言排律

溪色荡林丘，斜曛散垄头。泽梁清露浣，篱落暝烟浮。远睐穷霄汉，闲情付女牛。绤巾微送暑，团扇易惊秋。鹊影联桥静，萤光绕壁流。薄霞低拂幔，纤月半垂钩。桂性宜村坞，兰言泊海陬。芋瓜沿俗课，童稚趁宵游。河鼓年年事，江帆际际忧。莫令孤雅韵，疲梦惬沧洲。
�川午日
作者：区怀年
朝代：明
体裁：五言律诗

息荫夏畦馀，荷风笑卜居。俗延三楚近，符倩五兵除。远浦分兰棹，晴川散绮裾。羲皇人寂寞，酣卧北窗墟。
�川晚眺有感
作者：区怀年
朝代：明
体裁：七言律诗

苍鹰不上钓鱼矶，烟圃香生笋蕨肥。海势日涵孤屿出，溪声时答片帆归。白蘋埭堰过春潦，芳芷汀洲恋夕晖。回首莫淹乡国虑，竹窗谁识故人违。
题潜曜龙湫
作者：区怀炅
朝代：明

何处谒龙湫，烟霏带岩渚。唤龙时起来，苍生待霖雨。
七月六日韩孟郁招同龚安冶韩煦仲集梅花岭
作者：区怀瑞
朝代：明

每怀清绝地，吏隐即斯人。玉峭颓宾御，香风动鬼神。千秋仙署咏，七月广陵春。明发缑山鹤，何如此问津。竹西歌吹路，花逐宝城空。一片新秋色，平山落照中。曝书他日兴，拂简此时同。莫负层台上，凄清起夕风。
七月六日韩孟郁招同龚安冶韩煦仲集梅花岭·其一
作者：区怀瑞
朝代：明

每怀清绝地，吏隐即斯人。玉峭颓宾御，香风动鬼神。千秋仙署咏，七月广陵春。明发缑山鹤，何如此问津。
七月六日韩孟郁招同龚安冶韩煦仲集梅花岭·其二
作者：区怀瑞
朝代：明

竹西歌吹路，花逐宝城空。一片新秋色，平山落照中。曝书他日兴，拂简此时同。莫负层台上，凄清起夕风。
下灵羊峡和康世
作者：区怀瑞
朝代：明

回船赴危石，急棹下澄潭。岭火连秋霁，云帆半夕岚。菱香曲镜发，桂影夜珠涵。莫解骚人佩，新诗已盍簪。
与何平甫入西樵山
作者：区怀瑞
朝代：明

香丘久不到，每梦碧云层。尘海讵应杳，烟霞更一登。采还台岭药，摹入剡溪藤。颓落前朝寺，相看慰发僧。
与孟郁守岁绪仲宫谕斋中
作者：区怀瑞
朝代：明

蓂残桂暗雪全消，别有晴光上柳条。匝地歌钟连五夜，亵云镫火达三朝。辞寒腊酒还拈柏，献岁春盘欲颂椒。莫惜馀醺趋上苑，玉尘不动紫骝骄。
与左法师订游罗浮
作者：区怀瑞
朝代：明

真官白凤骖，来往菊花潭。篱落龙公长，乡音木客谙。湫香铁桥远，草色日峰含。共许逢黄野，如今尚一堪。
为陶摇光寿毋
作者：区怀瑞
朝代：明

青鸟来过紫海傍，三山元未有尘扬。油囊但醉馀杭姥，乞与麻姑却老方。笼窗十丈笋成龙，不学秦箫与葛筇。似有彩毫托符叶，清阴长映玉鹅峰。
为陶摇光寿毋·其一
作者：区怀瑞
朝代：明

青鸟来过紫海傍，三山元未有尘扬。油囊但醉馀杭姥，乞与麻姑却老方。
为陶摇光寿毋·其二
作者：区怀瑞
朝代：明

笼窗十丈笋成龙，不学秦箫与葛筇。似有彩毫托符叶，清阴长映玉鹅峰。
九日王幼度黄元卿过集送韩孟郁北上
作者：区怀瑞
朝代：明

药阑香露净无尘，病骨空惊坠叶新。驷马欲留寻野径，骊驹归去怅离津。萸房何用登高佩，桑落偏宜漉酒巾。解赋鸿声与秋色，渚蘋北望正愁人。
九日登越秀山
作者：区怀瑞
朝代：明

常忧萧瑟到秋山，不见新霜紫翠间。九日菊萸谁独醉，千年松桧复同攀。城边刹落双珠映，洞里风泠五穗还。酩酊转深寥廓恨，莫因金石制颓颜。
于石室赠谭景木
作者：区怀瑞
朝代：明

若从黄支来，照我崧台曲。天际陟松扉，流云快心目。踏歌乳溜中，谷响时相续。莫更问花源，湖光醉酃渌。五载别林壑，喜与鱼鸟亲。双柑兼斗酒，况遇嘤鸣人。瑶藉日以碧，春衫照嶙峋。暂假百神觞，共浣蓬丘尘。
于石室赠谭景木·其一
作者：区怀瑞
朝代：明

若从黄支来，照我崧台曲。天际陟松扉，流云快心目。踏歌乳溜中，谷响时相续。莫更问花源，湖光醉酃渌。
于石室赠谭景木·其二
作者：区怀瑞
朝代：明

五载别林壑，喜与鱼鸟亲。双柑兼斗酒，况遇嘤鸣人。瑶藉日以碧，春衫照嶙峋。暂假百神觞，共浣蓬丘尘。
人日酌荆门泉亭
作者：区怀瑞
朝代：明

柏盏破春浮峭青，云开城角即山亭。冰心还向坐中见，世法且于泉外听。幸有骚坛堪命主，但逢胜日莫教醒。磨厓沉碣千年事，陵谷那支此聚萍。
仙女岩
作者：区怀瑞
朝代：明

双真不可留，岩挂九峰幽。藓落千年雪，松先五月秋。壁扉通玉井，云盖想丹丘。何事龟台上，飙车已十洲。
入堆蓝山
作者：区怀瑞
朝代：明

郁蓝何高高，乃在象罔中。谁堪斸天根，畛画分鸿濛。熹颢有所触，宛见元化通。兹山曰堆蓝，点染将无同。草木远蔽亏，駮霞为之封。托息素心人，尘壒安能逢。我来濯长缨，浣玉披遐踪。惝恍蓝上观，八极跨长虹。徒思呼吸灵，帝载终难穷。
入岨寻洗耳庵二首
作者：区怀瑞
朝代：明

紫尘扰扰候峣关，轺客留书也不閒。纵有曲沮堪洗耳，未应充隐许由山。松风洗烟无不尔，藓花纷纷委云紫。欲呼石上古先生，为问何年冷香此。
入岨寻洗耳庵二首·其一
作者：区怀瑞
朝代：明

紫尘扰扰候峣关，轺客留书也不閒。纵有曲沮堪洗耳，未应充隐许由山。
入岨寻洗耳庵二首·其二
作者：区怀瑞
朝代：明

松风洗烟无不尔，藓花纷纷委云紫。欲呼石上古先生，为问何年冷香此。
入度门
作者：区怀瑞
朝代：明

灵境在虚空，精蓝非有象。群峭郁草木，孤峰宛相向。绀蛤启壁扉，青鹓矗波浪。晓云每四照，夕采倏万状。入门罢经卷，耳目得恍旷。叩彼天人师，三车为之障。白拂费言诠，反以驱尘妄。剖此何所归，一證雷音上。
入灵羊峡
作者：区怀瑞
朝代：明

霜波一叶清，云峭几花明。苔藓皆秋色，松篁作雨声。杯倾岩翠下，帆挂海鸥迎。何事尘途险，虚将湍濑惊。
再宿城西楼
作者：区怀瑞
朝代：明

楼居二十载，气与星辰接。卑薄于一切，俯仰得静业。今来沮漳澨，遗搆因□嶪。设险信改观，渠堑而传堞。挥戈感天地，刺石厉恇怯。枕戟在炎夏，寒序遂经涉。橹盾久托栖，霜露或沾浃。寇烽夕千里，想作云梦猎。莽莽虎豺忧，振之若秋叶。明发慰自兹，一月而三捷。
冯云曲
作者：区怀瑞
朝代：明

锦阊云香手可掬，女娲映日嘘香玉。巫山之巅发初沐，风軿刮絮娇无束。軿中美人覆眉渌，嫣然一奏阳台曲。若远若近听不足，曼声已破柯亭竹，人间岂有王登续。不知朝采为春愁，曲终但见千峰矗。
冰井寺
作者：区怀瑞
朝代：明

一泓冰井寺，半里印松门。映月趋香海，疏云透法源。涧窥擎宝女，林饮听经猿。汰浊恒河去，蠲屙甘露存。精蓝开藻荇，梵供濯兰荪。呵护蟠螭藏，皈依怖鸽魂。涵天浮白象，洑地出青鸳。涓滴西来意，清凉净土尊。军持閒溉泻，杖锡引潺湲。止观真何事，因心在不言。
出唐安寺寻蒙惠二泉
作者：区怀瑞
朝代：明

山桃吐火柳含烟，二月桥光更可怜。翠幕不遮江汉女，银罂争挈惠蒙泉。空闻桂楫沧浪咏，实少莼丝罨画船。乞与军持那得尽，只应饮马过流年。
刘锐腾招同越使君过集园亭二首
作者：区怀瑞
朝代：明

竹素有逢迎，丹丘即百城。花催狂客醉，酒映使君清。屏烛光云母，盘餐迸水精。听歌宛孺子，吾亦濯尘缨。何许端溪县，今惟碧玉林。挹香分地脉，瀹锦透波心。合沓藤枝覆，逶迤竹径深。虽非远城市，宁异汉川阴。
刘锐腾招同越使君过集园亭二首·其一
作者：区怀瑞
朝代：明

竹素有逢迎，丹丘即百城。花催狂客醉，酒映使君清。屏烛光云母，盘餐迸水精。听歌宛孺子，吾亦濯尘缨。
刘锐腾招同越使君过集园亭二首·其二
作者：区怀瑞
朝代：明

何许端溪县，今惟碧玉林。挹香分地脉，瀹锦透波心。合沓藤枝覆，逶迤竹径深。虽非远城市，宁异汉川阴。
初至玉阳二首
作者：区怀瑞
朝代：明

践玉作名城，乃介荆郢间。西称汤沐邑，北列价人藩。蚕丛复东路，设险抗云关。宰牧苦陲传，束带无时閒。晨起理讼牒，日旰不得还。臞瘁道固然，宁有冰雪颜。抚兹锋镝馀，徒思物力殚。颓垣隐草莽，暴骨如丘山。何事豺虎嗥，四郊行且艰。生平厌嚣杂，开径远尘轨。洗耳田舍谋，因之枕秋水。今来弹丸邑，乃仅三家市。赤手披荆榛，极目伤兰芷。下车访遗老，无复旧冠履。去者惊风鹤，留者忧蛇豕。登陴再三叹，时寄漫悲喜。盘桓以居贞，鼎颠而出否。卫文大帛冠，齐公亦衣紫。民物属维新，请于先甲始。休息在靡争，当使疮痍起。
初至玉阳二首·其一
作者：区怀瑞
朝代：明

践玉作名城，乃介荆郢间。西称汤沐邑，北列价人藩。蚕丛复东路，设险抗云关。宰牧苦陲传，束带无时閒。晨起理讼牒，日旰不得还。臞瘁道固然，宁有冰雪颜。抚兹锋镝馀，徒思物力殚。颓垣隐草莽，暴骨如丘山。何事豺虎嗥，四郊行且艰。
初至玉阳二首·其二
作者：区怀瑞
朝代：明

生平厌嚣杂，开径远尘轨。洗耳田舍谋，因之枕秋水。今来弹丸邑，乃仅三家市。赤手披荆榛，极目伤兰芷。下车访遗老，无复旧冠履。去者惊风鹤，留者忧蛇豕。登陴再三叹，时寄漫悲喜。盘桓以居贞，鼎颠而出否。卫文大帛冠，齐公亦衣紫。民物属维新，请于先甲始。休息在靡争，当使疮痍起。
包井冰清
作者：区怀瑞
朝代：明

一脉源流几穴成，使君深泽遍端城。霜凝碧甃银床净，日照寒泓玉鉴清。光映冰壶侵座彻，气淩梧叶藉阶平。繇来一砚清操励，遂使甘泉有令名。
十五夜病中望月
作者：区怀瑞
朝代：明

朝来销没意，那得采华流。强欲衔杯问，翻添伏枕愁。仙歌通夕幌，图影遍芳洲。七宝真灵异，装成宛及秋。
十六夜帅从龙招集待月
作者：区怀瑞
朝代：明

图书四壁烂生光，不似人间有讼堂。问字转烦杨执戟，论文重秘蔡中郎。凉侵纨扇犹圆月，皎入金茎欲早霜。共此纤埃清永夜，漫劳云汉更为章。
十六夜陆廉翁公祖召饮署中赋谢
作者：区怀瑞
朝代：明

秋林乌鹊冷无喧，永夕清辉接笑言。石映七星趋客履，槎还八月泛公门。霓裳近拂南州榻，桂幄高开北海樽。拚醉自惭歌湛露，使君风谊满乾坤。
午日端州即事
作者：区怀瑞
朝代：明

端阳正值端溪水，镜花欲没铜龙起。居人何用竞兰桡，估客沿溪倏千里。大堤日日捍江波，泛宅无心听棹歌。纵有女郎闲采拾，汨罗江上怨情多。
午日端州即事·其一
作者：区怀瑞
朝代：明

端阳正值端溪水，镜花欲没铜龙起。居人何用竞兰桡，估客沿溪倏千里。
午日端州即事·其二
作者：区怀瑞
朝代：明

大堤日日捍江波，泛宅无心听棹歌。纵有女郎闲采拾，汨罗江上怨情多。
午日西南驿即事
作者：区怀瑞
朝代：明

尤风冷日撼郊墟，急雨掀云累炮车。续命岁时惊五缕，招魂今古恨三闾。扁舟菡萏歌声渺，酒盏昌阳土俗馀。寂寂津亭愁底事，赤符且为辟兵书。
双源洞
作者：区怀瑞
朝代：明

泛泛双流水，仙源此路真。斗牛逢汉使，鸡犬识秦人。石照潭中月，花明谷口春。下都吾自得，何用怅迷津。
发？水望新会银矿诸山
作者：区怀瑞
朝代：明

晨征背乡国，惆怅？川阳。薄云散朝岭，岛树挟扶光。回堤旋桂楫，激水疾轻航。含情萦浦溆，历览穷山冈。连山残素雾，暗谷闭玄浆。常言含瑞应，安知乃自戕。重泉穿地轴，穴石摧天纲。遁火无终已，流金铄炎荒。祇同砂砾用，宁思草木伤。薮泽有馀悲，公聚非所张。大人原慎德，群小决其防。锱铢岂足爱，筐篚难为将。扰扰天地间，谁能久盖藏。勿误荆南利，幸谢周职方。
发�水望新会银矿诸山
作者：区怀瑞
朝代：明
体裁：古风

晨征背乡国，惆怅�川阳。薄云散朝岭，岛树挟扶光。回堤旋桂楫，激水疾轻航。含情萦浦溆，历览穷山冈。连山残素雾，暗谷闭玄浆。常言含瑞应，安知乃自戕。重泉穿地轴，穴石摧天纲。遁火无终已，流金铄炎荒。祇同砂砾用，宁思草木伤。薮泽有馀悲，公聚非所张。大人原慎德，群小决其防。锱铢岂足爱，筐篚难为将。扰扰天地间，谁能久盖藏。勿误荆南利，幸谢周职方。
合溶镇即事
作者：区怀瑞
朝代：明

合溶十里旧桑麻，燕子春来不见家。今日隔江兵火尽，更从何处访桃花。
呼鹰台
作者：区怀瑞
朝代：明

戚柲何须剥大圭，雪中摩厉远提携。招祈诗罢无人和，日暮呼鹰梦泽西。
和谢起东行人登泰山作用韵
作者：区怀瑞
朝代：明

矗云干碧落，临渤砥朝宗。旷览思登陟，禋仪识敬共。玉函开雾检，金阙引风钟。霁色吴门练，宵光日观峰。披图空想像，弭节是遭逢。叹息秦碑没，摩娑汉时封。輶轩昭代典，杖屦昔贤踪。何日携高咏，骖鸾问紫茸。
咏斋前牡丹
作者：区怀瑞
朝代：明

玉阳聊与殿春残，冷砌何知选药阑。梦入笔床惟汝共，影回酒盏几人看。轻阴不护青罗缬，艳露应凝紫玉盘。莫忆沉香好亭子，偶来花县一微官。
咏鸳鸯槟榔粽
作者：区怀瑞
朝代：明

扶留碧玉长，叠粽学鸳鸯。锦带同心似，银镮纤手将。一醒顿逊酒，数咽日南香。益智真何事，能酬续命汤。
唐安寺早起
作者：区怀瑞
朝代：明

骖潭松际寺，晓梵暂相宜。钵衲讵云冷，津梁幸未疲。鸟娇窥谷早，蜂煖钻窗迟。似破死心树，因生静者思。
喜雨
作者：区怀瑞
朝代：明

七泽总如焚，兰萧每不分。虎饥方傅翼，魃虐乃为群。赤社鞭雷鼓，雩坛瘗玉□。灵湫金潋滟，仙井碧氤氲。秀壁开龙女，夷城泛廪君。瓶倾马鬣水，旗捲炮车云。破块看朝隮，来苏喜夕曛。沦流循楚望，沾洒到江濆。电火燎原熄，王师下濑闻。何当洗兵甲，归凯鹤鹅军。
圣水寺
作者：区怀瑞
朝代：明

凤鸾千载后，鸽影见花宫。岫宿云绵薄，溪回石栈通。金身丹碧化，肉翼梵仙同。自有僧祇劫，沧桑是此中。
夏夜陪陈宫詹史别驾宴集陆使君署中分得十五咸
作者：区怀瑞
朝代：明

月晴云漾到松杉，包井清泠更不凡。曲宴几曾趋玉署，题诗犹许续冰衔。阁铃答响依歌板，簪笔承花落舞衫。犀兕拍浮千日醴，龙螭屈戍七星岩。绿霏玄箸珠三树，紫电文芒剑两函。坐久总忘虫寂历，剧谭如听燕呢喃。欢馀酒政时能肃，言下疑根蚤已芟。恍是百神觞集地，无为郭外问崭嵌。
奉送廉翁太公祖荣觐二首
作者：区怀瑞
朝代：明

端溪千里写恩波，溪上流云答榜歌。袖去清风高岭峤，藏来副墨满岩阿。预愁炙日褰帷远，伫忆行春露冕过。献纳中兴何所颂，应知乐职有中和。朝天南岳领诸侯，拥笏千峰拜冕旒。酌水未酬渊客泪，采风偏慰杞人忧。卷阿奕奕听鸾凤，棠芾阴阴狎鹭鸥。何待上公徵卓异，文明分陕在炎洲。
奉送廉翁太公祖荣觐二首·其一
作者：区怀瑞
朝代：明

端溪千里写恩波，溪上流云答榜歌。袖去清风高岭峤，藏来副墨满岩阿。预愁炙日褰帷远，伫忆行春露冕过。献纳中兴何所颂，应知乐职有中和。
奉送廉翁太公祖荣觐二首·其二
作者：区怀瑞
朝代：明

朝天南岳领诸侯，拥笏千峰拜冕旒。酌水未酬渊客泪，采风偏慰杞人忧。卷阿奕奕听鸾凤，棠芾阴阴狎鹭鸥。何待上公徵卓异，文明分陕在炎洲。
子胥台
作者：区怀瑞
朝代：明

楚国何堪有二胥，酬心赠别竟相如。可怜逢掖三千士，不似东南杂霸馀。
孙子啬中丞招集
作者：区怀瑞
朝代：明

策府勋名逊不居，暂于花鸟待朋车。竹林且发阮公啸，濠上兼忘惠子书。绝塞岂烦催玉虎，故园频见解金鱼。忧时久陨疮痍泪，得听流云乐有馀。
宋玉井
作者：区怀瑞
朝代：明

文心若流水，千古道犹真。习坎冰停处，虚坛瀣露新。常忧绠素断，已觉甃花湮。莫照墙东影，三年未许人。
官垱鬼哭行
作者：区怀瑞
朝代：明

碧燐荧荧照原野，酸风夕起官垱下。土囊哆□狸狗吹，腥尘扑地如奔马。杜宇春魂招不得，训狐有血宁堪洒。乘除积劫运固然，借问啁啾胡为者。忆自刘石洗戈鋋，沮漳生聚且百年。神宗垂拱久临御，烽埃不动茅檐前。南关女真沸辽海，欃枪北划稽胡天。援兵糜饷日围竭，坐令万姓相烹煎。关西寇盗不满百，厥初半是溃逃卒。弯弓内儗力有馀，才向奴锋心胆怵。圣朝恢复往代殊，偾辕失律忧师出。何事辽东浪死歌，逋租避役争倡率。偏袒一呼千万群，揭竿已是貔貅军。张角天公三十六，尤来铜马遥相闻。两河三晋尽注镝，龙蛇起陆扬妖氛。气吞城邑势破竹，平驱骡马如风云。繇来捕讨多朒缩，一任鸱张而鸷伏。歼渠宥协炳日星，今乃背之为抚局。逍遥岁月老吾师，脱巾庚癸方追逐。五丁石栈为寇开，假以翼飞因择肉。虎冠驱众助暴横，吴头楚尾悉弄兵。云梦之间泽量骨，渠血遂与沧浪平。金钱钜万远调募，骄称蹑贼以为名。村囤洗刷无居人，人寻残骼皆吞声。汛扫程功徒锲急，封章讵许誇零级。鲸鲵谁知京观恩，不辜横草相波及。十秋过者指盗丘，閟有精灵难啜泣。杜回混寇更混兵，伯有何归复何立。似兹兵寇总为殃，楚些无能慰国殇。瞑去分身还四大，且须戴首诉云阊。
宿延寿寺
作者：区怀瑞
朝代：明

疏钟出上方，遥夜礼空王。息影灯幢见，劳生火宅忘。叶云留梵夹，花雨暗绳床。何物驱魔后，心清梦更长。
宿新村驿寄怀梁非馨
作者：区怀瑞
朝代：明

远烟近霭碧纷纷，浲口人家画里分。涧底几年留怪树，石棱终日罥痴云。荒祠甓瓦连山堞，古驿帆樯印水纹。便欲停桡依此地，可堪兰杜怨离群。
宿玉阳城西楼
作者：区怀瑞
朝代：明

降割固无象，搀抢复荆路。鸺鹠千万声，洒血从三户。汉广不可泳，投鞭途焉度。狼烽络绎至，羽檄纵横鹜。保此人如斗，疮痍未成聚。壁垒信改观，设险非其故。重闬虽有托，被野谁能护。恍忆弦诵音，笳鼓喧朝暮。檐露警铜鐎，堞月迟余步。遥夜陟屺思，登楼讵遑赋。
宿顶湖山白云寺
作者：区怀瑞
朝代：明

洗泉凡几叠，不觉庋云高。密藓飞炎雪，低松散海涛。人天多聚锡，星汉想容舠。宿向定僧夜，莫教尘梦劳。
寄六藏居士
作者：区怀瑞
朝代：明

问讯楚天碧，秋阴老蕨薇。五龙开洞府，双鹤护禅扉。宦迹青油幂，骚坛翠羽旂。山中张岊是，潭畔屈原非。径仄消尘累，林间长道机。松餐饶五粒，苔卧冷三衣。以我多岐癖，于君十载违。断虹知不化，疲马憺忘归。语向军持净，心随脉望飞。那堪隔回雁，吟眺独依依。
寄宗伯李伯襄先生
作者：区怀瑞
朝代：明

南溟汇碧虚，丹极标嶙峋。皇风超近古，世脉还清醇。簉羽列海隅，圭璧光儒绅。砥澜回地轴，织汉贲天文。雕虫岂足慕，刍狗宁重陈。旷览碣石间，吹律皆阳春。化工归启沃，倾否以亨屯。帝简待黄虞，五六偕哲臣。簴钟镂雅颂，竹帛栖玄勋。谁能定德业，富有而日新。直庐俨北扉，绯烟朝霮䨴。籞秀搴夕阊，金膏流沆瀣。顾问切皇居，领袖趋飙队。乔林嘤鸟歌，素节羔羊在。清晖石室中，逸响神霄外。想见日月光，作睹风云会。谟谋汉帝师，梦寐殷王赉。封留感往遇，命说新昭代。国芬十四叶，佐命仍滋大。藉此仙李阴，千秋知未艾。
寄宗伯李伯襄先生·其一
作者：区怀瑞
朝代：明

南溟汇碧虚，丹极标嶙峋。皇风超近古，世脉还清醇。簉羽列海隅，圭璧光儒绅。砥澜回地轴，织汉贲天文。雕虫岂足慕，刍狗宁重陈。旷览碣石间，吹律皆阳春。化工归启沃，倾否以亨屯。帝简待黄虞，五六偕哲臣。簴钟镂雅颂，竹帛栖玄勋。谁能定德业，富有而日新。
寄宗伯李伯襄先生·其二
作者：区怀瑞
朝代：明

直庐俨北扉，绯烟朝霮䨴。籞秀搴夕阊，金膏流沆瀣。顾问切皇居，领袖趋飙队。乔林嘤鸟歌，素节羔羊在。清晖石室中，逸响神霄外。想见日月光，作睹风云会。谟谋汉帝师，梦寐殷王赉。封留感往遇，命说新昭代。国芬十四叶，佐命仍滋大。藉此仙李阴，千秋知未艾。
寄户部兄象先
作者：区怀瑞
朝代：明

沆瀣流金膏，微凉溉残暑。光换碧梧滋，颢入蒹葭渚。采云辉列宿，宛照含香侣。直庐迥秋阙，起草当仙籞。昭回上河汉，错落盈毫楮。片语惬谟谋，千秋盛期许。海澨极鹏阴，宗祏高鸾举。峤树日以隔，清徽重延伫。何因下朔鸿，远响消烦绪。绪思轸国步，羽翼在哲臣。景命返中昃，邹谷煦阳春。狼烽六七载，榆塞黯埃氛。刍糇括蔀屋，输挽备酸辛。量入日不给，归虚苦无垠。边储幸仰息，筹度转洪钧。夙夜明主忧，求以纾吾民。缅怀绕朝策，沦落难重陈。企兹光鼎彝，慰我蓬蒿人。
寄户部兄象先·其一
作者：区怀瑞
朝代：明

沆瀣流金膏，微凉溉残暑。光换碧梧滋，颢入蒹葭渚。采云辉列宿，宛照含香侣。直庐迥秋阙，起草当仙籞。昭回上河汉，错落盈毫楮。片语惬谟谋，千秋盛期许。海澨极鹏阴，宗祏高鸾举。峤树日以隔，清徽重延伫。何因下朔鸿，远响消烦绪。
寄户部兄象先·其一
作者：区怀瑞
朝代：明
体裁：古风

沆瀣流金膏，微凉溉残暑。采云辉列宿，宛照含香侣。直庐迥秋阙，起草当仙籞。昭回上河汉，错落盈毫楮。片语惬谟谋，千秋盛期许。海澨极鹏阴，宗祏高鸾举。峤树日以隔，清徽重延伫。何因下朔鸿，远响消烦绪。
寄户部兄象先·其二
作者：区怀瑞
朝代：明

绪思轸国步，羽翼在哲臣。景命返中昃，邹谷煦阳春。狼烽六七载，榆塞黯埃氛。刍糇括蔀屋，输挽备酸辛。量入日不给，归虚苦无垠。边储幸仰息，筹度转洪钧。夙夜明主忧，求以纾吾民。缅怀绕朝策，沦落难重陈。企兹光鼎彝，慰我蓬蒿人。
寄李本宁先生
作者：区怀瑞
朝代：明

四朝载笔冠鹓行，犹忆抽书在尚方。身托东山高泰岱，手披云汉出天章。中原大雅谁司命，江左风流独擅长。抱道犹龙看变化，应图天马更腾骧。即烦前席归宣室，暂许清斋寄太常。爽气蒋陵供拄笏，绿波淮水引行觞。名山巳定千秋贵，学海从知百谷王。莫以续经疑晚世，骚坛终赖鲁灵光。
寄林迁之铨部
作者：区怀瑞
朝代：明

圣化佐维新，景烁须瑰杰。有斐吐天苞，文命当峣嵲。韬藏荆璞瑛，剖拭锟鋘铁。青阴律吕干，宝气云霄彻。孤芳后岁寒，异采先华节。山浮遝碧荡，水击飞紫洌。俾我皂幕南，元晶开浚哲。浚哲造中天，大雅垂希声。六通森轨则，四海默仪刑。龙骙非咫尺，凤德乃先鸣。平此旷宙衡，倏然埃雾清。品材尽良楛，妙合邦家桢。君子远不遗，小人乐其成。高衢安可迹，沉叹以屏营。屏营徒海隅，壹郁渺无象。启事县赤霄，水镜辉遐壤。弹冠极王路，径术披蓁莽。生白本虚空，结习忧偏党。直道已登庸，吾生复何枉。朝趍含香阁，夕挹金茎掌。芬苾沆瀣滋，天际归真想。真想隃十载，梗泛天一涯。袖中尘尺素，欲往萦幽怀。神物契精形，谁堪鳞翮乖。出峪聆蛩音，归户掩荆柴。潜光图史娱，声实岂相猜。峤南有瑶草，因君发春荄。风响穆千秋，丹雘杓云阶。
寄林迁之铨部·其一
作者：区怀瑞
朝代：明

圣化佐维新，景烁须瑰杰。有斐吐天苞，文命当峣嵲。韬藏荆璞瑛，剖拭锟鋘铁。青阴律吕干，宝气云霄彻。孤芳后岁寒，异采先华节。山浮遝碧荡，水击飞紫洌。俾我皂幕南，元晶开浚哲。
寄林迁之铨部·其三
作者：区怀瑞
朝代：明

屏营徒海隅，壹郁渺无象。启事县赤霄，水镜辉遐壤。弹冠极王路，径术披蓁莽。生白本虚空，结习忧偏党。直道已登庸，吾生复何枉。朝趍含香阁，夕挹金茎掌。芬苾沆瀣滋，天际归真想。
寄林迁之铨部·其二
作者：区怀瑞
朝代：明

浚哲造中天，大雅垂希声。六通森轨则，四海默仪刑。龙骙非咫尺，凤德乃先鸣。平此旷宙衡，倏然埃雾清。品材尽良楛，妙合邦家桢。君子远不遗，小人乐其成。高衢安可迹，沉叹以屏营。
寄林迁之铨部·其四
作者：区怀瑞
朝代：明

真想隃十载，梗泛天一涯。袖中尘尺素，欲往萦幽怀。神物契精形，谁堪鳞翮乖。出峪聆蛩音，归户掩荆柴。潜光图史娱，声实岂相猜。峤南有瑶草，因君发春荄。风响穆千秋，丹雘杓云阶。
寄汪孺慕参戎
作者：区怀瑞
朝代：明

去年疲马白门游，五纛今看据上头。草檄远传东弱水，援弓直过古蓬丘。貔貅绝塞三千旅，精卫中原八百州。若向扶馀见洪客，应将国恨解吴钩。
寄玉泉大中
作者：区怀瑞
朝代：明

历穷无尽藏，机至为心灵。山鬼常年护，潭龙入夜听。敷衣当洗钵，振锡早持瓶。何限西来意，莲花一瓣青。
寄韩孟郁易州学博
作者：区怀瑞
朝代：明

燕南赵北有京高，吏隐谭经兴更豪。三辅衣冠归讲部，五陵车马识词曹。金台嶪嶪霜为骨，易水萧萧风似刀。可但登临询往事，淩云今见起蓬蒿。诸生缝帐近皇州，仙客青毡亦壮游。座上莫停鹦鹉赋，酒傍重贳鹔鹴裘。南珠绕树光千里，北雁穿云响百楼。何用梦寻燕市月，与君歌筑话离愁。
寄韩孟郁易州学博·其一
作者：区怀瑞
朝代：明

燕南赵北有京高，吏隐谭经兴更豪。三辅衣冠归讲部，五陵车马识词曹。金台嶪嶪霜为骨，易水萧萧风似刀。可但登临询往事，淩云今见起蓬蒿。
寄韩孟郁易州学博·其二
作者：区怀瑞
朝代：明

诸生缝帐近皇州，仙客青毡亦壮游。座上莫停鹦鹉赋，酒傍重贳鹔鹴裘。南珠绕树光千里，北雁穿云响百楼。何用梦寻燕市月，与君歌筑话离愁。
寇后经慈化寺
作者：区怀瑞
朝代：明

漳澨隐孤寺，沮光浮翠侵。客行花雨际，僧卧筱烟深。怖鸽晓还集，惊乌夜不禁。谁能灰寇火，更布给园金。
寇涉沮而东蹑之不及
作者：区怀瑞
朝代：明

炬云千万缕，来往若乘风。赤散渚宫北，青归沮水东。侦流饮马去，窥垒语乌同。纵有遗俘在，何堪论战功。
寇燬中都二首
作者：区怀瑞
朝代：明

羽卫园陵外，千秋松桧阴。积薪元不戒，急燧远相侵。瘗玉涂山古，沉珠淮水深。九重哀痛诏，倾听独何心。举世忧江左，无人念故丰。近畿蛇豕突，大地鬼神恫。火浣龙衣在，云栖藻井空。徒闻饬原庙，月出上皇宫。
寇燬中都二首·其一
作者：区怀瑞
朝代：明

羽卫园陵外，千秋松桧阴。积薪元不戒，急燧远相侵。瘗玉涂山古，沉珠淮水深。九重哀痛诏，倾听独何心。
寇燬中都二首·其二
作者：区怀瑞
朝代：明

举世忧江左，无人念故丰。近畿蛇豕突，大地鬼神恫。火浣龙衣在，云栖藻井空。徒闻饬原庙，月出上皇宫。
寻云霖岩
作者：区怀瑞
朝代：明

蜗径千寻雪藓封，水晶宫殿转重重。淙潭递写莲花漏，响石虚飘桐木钟。谁信琅函开异叟，且将绛节附山童。慵来还问云霖外，得驭陂前几尺龙。
寻智者洞
作者：区怀瑞
朝代：明

蓝上一岩幽，云烟古藓秋。迹因龙象划，名为圣贤留。石乳千花迸，龛香万木稠。从来积劫后，剩有几冥搜。
寻灿霞观
作者：区怀瑞
朝代：明

圆台一片绿，是否即餐霞。堑玉绕新砦，搴云覆几家。桑田无火枣，菰饭岂胡麻。莫忆琪林旧，空香枳壳花。
寻青溪鬼谷洞
作者：区怀瑞
朝代：明

石穷秀壁路，云擘几岩幽。积雪不知夏，新淙早欲秋。履綦尘梦断，枰局古仙留。纵许灵威过，应无龙女酬。
寿邓玄度大参
作者：区怀瑞
朝代：明

董贾文章自畛分，史骚司马两离群。汉庭材誉由来盛，今日兼长独见君。南过漓湘西入秦，分符三佩玉麒麟。雅盟旧擅山林贵，新命还咨岳牧臣。青琐曾高白下踪，每于封事答遭逢。廿年独有流云在，不负钟陵五里松。玉女潭边理钓竿，葛仙坛上振孤翰。圣朝讵有清流恨，莫遣苍生负谢安。竹里时时倒绿尊，何论十日醉平原。但冯木客来窥径，未许鲰生夜扫门。陆沈大隐总逃名，梦里翻疑采药行。谁与东方酬客难，独传非有一先生。桂丛谁道渺难攀，白鹤峰头日日还。为问淮南招隐士，何如此地八公山。薄板车边醉玉卮，著书西去出关迟。海霞分授长生帝，岂但千秋令尹知。
寿邓玄度大参·其一
作者：区怀瑞
朝代：明

董贾文章自畛分，史骚司马两离群。汉庭材誉由来盛，今日兼长独见君。
寿邓玄度大参·其七
作者：区怀瑞
朝代：明

桂丛谁道渺难攀，白鹤峰头日日还。为问淮南招隐士，何如此地八公山。
寿邓玄度大参·其三
作者：区怀瑞
朝代：明

青琐曾高白下踪，每于封事答遭逢。廿年独有流云在，不负钟陵五里松。
寿邓玄度大参·其二
作者：区怀瑞
朝代：明

南过漓湘西入秦，分符三佩玉麒麟。雅盟旧擅山林贵，新命还咨岳牧臣。
寿邓玄度大参·其五
作者：区怀瑞
朝代：明

竹里时时倒绿尊，何论十日醉平原。但冯木客来窥径，未许鲰生夜扫门。
寿邓玄度大参·其八
作者：区怀瑞
朝代：明

薄板车边醉玉卮，著书西去出关迟。海霞分授长生帝，岂但千秋令尹知。
寿邓玄度大参·其六
作者：区怀瑞
朝代：明

陆沈大隐总逃名，梦里翻疑采药行。谁与东方酬客难，独传非有一先生。
寿邓玄度大参·其四
作者：区怀瑞
朝代：明

玉女潭边理钓竿，葛仙坛上振孤翰。圣朝讵有清流恨，莫遣苍生负谢安。
将赴荆西孙伯观陆叔度载酒话别
作者：区怀瑞
朝代：明

秋色满天地，离愁感四海。人生萍梗踪，况乃在兰茝。平居搴撷意，梦寐或千载。思为竹素功，安知陵谷改。一落尘鞅间，误作荆榛宰。国计急诛求，民命忧痍瘣。别路指夕氛，友声赠朝采。入林旧稽阮，结驷新元恺。鸿雁忽分翔，兼葭宛而在。拟报明月珠，江波起芳汇。
小除前一日同卢给谏游石室
作者：区怀瑞
朝代：明

搴云到残腊，峭绿作春稠。谷日寒先暝，溪烟午未收。微吟逗盘径，泛酌绕芳洲。谁解通鹓序，还来狎海鸥。
崧台舟中立春
作者：区怀瑞
朝代：明

江畔早逢春，停舟望欲新。燕鸿惊久客，梅柳待归人。煖入青丝䋏，晴飞紫陌尘。故园知不远，还梦已沾巾。地忆春盘处，重经二十年。狂添中圣里，愁尽小除前。岸碧沾花胜，林香扑野筵。谁堪久蘋梗，飘泊卧江烟。
崧台舟中立春·其一
作者：区怀瑞
朝代：明

江畔早逢春，停舟望欲新。燕鸿惊久客，梅柳待归人。煖入青丝䋏，晴飞紫陌尘。故园知不远，还梦已沾巾。
崧台舟中立春·其二
作者：区怀瑞
朝代：明

地忆春盘处，重经二十年。狂添中圣里，愁尽小除前。岸碧沾花胜，林香扑野筵。谁堪久蘋梗，飘泊卧江烟。
崧台赠古风道人
作者：区怀瑞
朝代：明

浪迹一瓢轻，真身百练成。莫寻卧云处，只有古风名。蹑海扬尘过，扪天采药行。崧台久寂寞，于尔独逢迎。
巩玉楼与曹济之夜话
作者：区怀瑞
朝代：明

百堞流云几共听，铜鐎吹恨梦频醒。闻因夕籁心偏远，话入名山眼渐青。屈戌隐香披古帙，罘罳笼玉照新醽。更寻周易超无象，未及秦灰是此城。
帅从龙署阳山回招同诸子过集
作者：区怀瑞
朝代：明

入门秋色净氛埃，且倒浛江六月醅。仙令暂抛山郭兴，故人多向竹林来。花边驻舄留红雨，石上新诗破碧苔。不有冰壶映奇绝，阁铃褦襶总堪哀。
席上赠妓
作者：区怀瑞
朝代：明

可怜冰玉欹，日暮晕酴醾。云缕不重约，风裾谁为持。凄迷妒女渡，断续恼公诗。别有销魂处，留髡送客时。
度门礼秀师塔
作者：区怀瑞
朝代：明

度门竺乾西，经律森灵鹫。东来九万里，震旦标一秀。中分黄梅枝，却挂堆蓝岫。涧玉注远香，莲花递相覆。石窌久巳荒，镫幢宛然旧。拂拭匪在今，舍筏无先后。岐别极恒沙，得悟超尘漏。愿以此鷇音，化作千狮吼。
得孟郁摄如皋书问
作者：区怀瑞
朝代：明

发君匣剑气，慰我蒯缑歌。北海古风在，东皋化雨过。停车问疾苦，调瑟布中和。自许才名旧，今看射雉多。
息壤祠
作者：区怀瑞
朝代：明

宛忆星宫在紫微，玉苔霞駮六铢衣。何人盗与湮洪水，锁着空亭不放飞。
扬兵有述
作者：区怀瑞
朝代：明

我武更维扬，桃弧旧楚疆。井闾惊结束，服御倏腾骧。旗物风云换，虑无草木香。毂前虎盾固，戎右兔罝良。捲水飞双电，奔精落大黄。军声摇壁垒，杀气净堂皇。喑哑千夫废，枢机八阵藏。何须忧反侧，心慑尽遐方。
振衣处
作者：区怀瑞
朝代：明

幽寻殊未觉，极望始惊魂。陡绝疑天上，空濛隐石根。峰阴蟠木末，云气湿苔痕。且莫回风驭，还来谒帝阍。
早春发金陵留别韩国博孟郁
作者：区怀瑞
朝代：明

钟山贳雪送初青，腊酒何堪白下亭。恋别故人心自醉，感交千里梦频醒。蓟门归雁先梅发，上苑新莺折柳听。尘路载驱君莫羡，肯因南国久横经。
春日看治田舍
作者：区怀瑞
朝代：明

布谷晓周遭，春阴梦寐劳。扈人喧旧陌，馌妇饷东皋。楚俗思篮辂，豳风咏索绹。何须听丁许，映日剪蓬蒿。
春暮洲上与谢生小酌
作者：区怀瑞
朝代：明

胜日复相兼，晴香扑户帘。诗因璚树秀，酒唤玉壶添。风筱留莺韵，云花拂兔尖。感君醉心处，不为水晶盐。
晚自神扶岩归新江口
作者：区怀瑞
朝代：明

出谷未十里，乱流应几湾。暗泉纷咽石，斜日远衔山。径仄疑无路，林深早闭关。如何幽赏客，松暝不知还。
月夜集帅少府从龙署中
作者：区怀瑞
朝代：明

百里常多暇，千秋复在兹。清缘麋鹿友，雅道吏人师。径许羊求过，林应稽阮窥。如君散帙处，宁异隐茅茨。花国日周遭，何知讼牍劳。秋怀冯琴酒，曲宴寄风骚。龙烛穿帷幕，鸡坛属鞬櫜。共看斗间气，不羡吕虔刀。
月夜集帅少府从龙署中·其一
作者：区怀瑞
朝代：明

百里常多暇，千秋复在兹。清缘麋鹿友，雅道吏人师。径许羊求过，林应稽阮窥。如君散帙处，宁异隐茅茨。
月夜集帅少府从龙署中·其二
作者：区怀瑞
朝代：明

花国日周遭，何知讼牍劳。秋怀冯琴酒，曲宴寄风骚。龙烛穿帷幕，鸡坛属鞬櫜。共看斗间气，不羡吕虔刀。
月夜青溪寺
作者：区怀瑞
朝代：明

枞色暝山寺，溪空月更青。鸟飞息僧梵，人语隔龙扃。灯影花千叶，冰心水一瓶。夕禅元不昧，乞典法王灵。
望郢中寇火二首
作者：区怀瑞
朝代：明

积劫自天地，胡然怨燧人。九阊变云物，千里走烟尘。彗出非三舍，薪传尽四邻。年来惊野烧，多为乱其真。搴兰亵台上，抱玉烬山阿。古戍狼烽少，平林燕垒多。有途怨薪桂，无地隐烟萝。欲向寥天问，终悲隔燄摩。
望郢中寇火二首·其一
作者：区怀瑞
朝代：明

积劫自天地，胡然怨燧人。九阊变云物，千里走烟尘。彗出非三舍，薪传尽四邻。年来惊野烧，多为乱其真。
望郢中寇火二首·其二
作者：区怀瑞
朝代：明

搴兰亵台上，抱玉烬山阿。古戍狼烽少，平林燕垒多。有途怨薪桂，无地隐烟萝。欲向寥天问，终悲隔燄摩。
杂诗
作者：区怀瑞
朝代：明

经始蓬山阳，所喜得沮洳。诵读虽不废，耰播事恒豫。频滋望岁忧，宛与尧年遇。离毕匝炎月，银潢复东注。生事止一身，惄饥衡五虑。不如登东樵，析薪八桂树。
杨将军忠勋祠
作者：区怀瑞
朝代：明

水犀提一旅，气巳冠三军。箭落沱江月，旗摧沮上云。有香萦旧垒，无碧葬孤坟。涕泣遗黎在，犹能悉战勋。
杪秋游慧日寺
作者：区怀瑞
朝代：明

西日射毫光，秋城隔院墙。云涛飞咒水，野烧续然香。忍草披禅径，昙花拂上方。情知过车马，心寂得空王。
杪秋送族子几倩兼寄罗康世何日美
作者：区怀瑞
朝代：明

沮漳秋月印波光，别去犹悬玳瑁梁。千里心期虚绾结，十年眉黛忆清扬。频侦玉岫烽烟遍，归访珠林道路长。若问城头冰雪影，侏儒方朔总空囊。
柘弓行赠李武生锐
作者：区怀瑞
朝代：明

赠君柘弓五石劲，黏贴角端得其正。焦金尺镞柳云笴，雕隼之间唯所命。此弓本合静氛尘，蜮吹狐跳宁足云。九枝岛下栖妖日，三箭天山定异人。狼星落地如飘瓦，罢敝六军奔万马。相逢一矢未加遗，岂是楼烦因暗哑。君之绝射古莫传，蹲甲应居养叔前。试想十方避鸣镝，只听辟历擘鹍弦。
柴紫庵贻庸上人
作者：区怀瑞
朝代：明

擘壁久禅定，不知春草黄。锡前断人迹，天外闻空香。海藏真乘少，花宫历劫忙。何能滞言义，于世作津梁。
栖云亭
作者：区怀瑞
朝代：明

亭馆晓氤氲，参差翠霭分。纡回一片石，遥隔几重云。香雾龙骖下，松风鸾啸闻。何当撷岩桂，于此卧清芬。
桂树篇
作者：区怀瑞
朝代：明

仙人种桂麒麟巅，下枝挂彩霓，上枝摩苍天。蟠根丹砂床，濯影玉乳泉。常鸟不敢托，但见威凤将雏，群飞而回旋。方瞳碧眼者谁子，羽衣跨凤来蹁跹。醉乡日月无改易，安知弱水为桑田。八树辨罗浮，双珠荫炎洲。阙中芬馥垂花实，孕著玉兔东西流。桂宫系籍自长生，肯与松柏论春秋。大儿张子房，小儿李邺侯。俱为帝王师，百岁人间游。竹帛勋名非渺小，寸田尺宅即昆丘。婆娑寄傲意自足，木奴何用问千头。
棳刀石
作者：区怀瑞
朝代：明

秦王宝刀閟瑶岑，寒光错落霜花深。金环玉靶久磨缺，划得秋烟紫翠沉。时平锈蚀无能识，镔钢入土同沙砾。转思叱咤风霆间，提携之人岂人力。徵兵四海今怨嗟，杀机隐隐动龙蛇。京观皑骨真何罪，血漂盗杵盈污邪。英雄作合羞遗址，眼明手快黄尘里。方城汉水不足依，况复长林称弹子。文无那用藉吴钩，掇此堪销万里愁。鸊膏倘拭休徵赠，鹊化先资忠孝侯。
沙头杂咏六首
作者：区怀瑞
朝代：明

昨夜瞿塘下，轻舟但信风。晓云吹不散，飞入楚王宫。沙寂扃歌榭，云寒掠伎衣。寇兵日来往，商舶尽惊飞。百里漾一碧，章华烟未销。映帘千万户，无复楚宫腰。水落星滩口，风恬滟滪堆。乘槎皆估客，应载蜀山回。西望蚕丛路，烟霏昼不分。帆归句亶国，惟认锦江云。醉杀湘酃酒，频醒虎渡茶。何须涉江采，并着渚宫花。
沙头杂咏六首·其一
作者：区怀瑞
朝代：明

昨夜瞿塘下，轻舟但信风。晓云吹不散，飞入楚王宫。
沙头杂咏六首·其三
作者：区怀瑞
朝代：明

百里漾一碧，章华烟未销。映帘千万户，无复楚宫腰。
沙头杂咏六首·其二
作者：区怀瑞
朝代：明

沙寂扃歌榭，云寒掠伎衣。寇兵日来往，商舶尽惊飞。
沙头杂咏六首·其五
作者：区怀瑞
朝代：明

西望蚕丛路，烟霏昼不分。帆归句亶国，惟认锦江云。
沙头杂咏六首·其六
作者：区怀瑞
朝代：明

醉杀湘酃酒，频醒虎渡茶。何须涉江采，并着渚宫花。
沙头杂咏六首·其四
作者：区怀瑞
朝代：明

水落星滩口，风恬滟滪堆。乘槎皆估客，应载蜀山回。
沥湖春泛
作者：区怀瑞
朝代：明

双桨悠悠度沥湖，霞光缭绕锁蓬壶。閒来欲遍登山屐，为问人间路有无。
沧溪睡起寄何日美
作者：区怀瑞
朝代：明

皂幕片云起，沧江几派流。每愁虚月夜，恰梦到春洲。簟影花轻过，垆烟鸟半收。文无不可赠，徒用慰离忧。
沮上吟四首
作者：区怀瑞
朝代：明

九子山中鸠乱啼，合溶镇上马频嘶。霪霖十日沮漳泛，时有衙官来护堤。东市缲丝何太忙，西河蚕熟喜颠狂。年来逋负门摊税，巳逼徵输过麦黄。玑组玄纁久寂寥，不知何事贡花猫。敝裘晏子无人问，惟向辽东觅紫貂。紫陵亭榭已千年，圣水笙箫亦悄然。见说霞香三百里，只知天上葬神仙。
沮上吟四首·其一
作者：区怀瑞
朝代：明

九子山中鸠乱啼，合溶镇上马频嘶。霪霖十日沮漳泛，时有衙官来护堤。
沮上吟四首·其三
作者：区怀瑞
朝代：明

玑组玄纁久寂寥，不知何事贡花猫。敝裘晏子无人问，惟向辽东觅紫貂。
沮上吟四首·其二
作者：区怀瑞
朝代：明

东市缲丝何太忙，西河蚕熟喜颠狂。年来逋负门摊税，巳逼徵输过麦黄。
沮上吟四首·其四
作者：区怀瑞
朝代：明

紫陵亭榭已千年，圣水笙箫亦悄然。见说霞香三百里，只知天上葬神仙。
沮上遇雨口号二首
作者：区怀瑞
朝代：明

雨洗颓峰复几尖，却将松顶挂岩檐。乘流莫放阳坪筏，一夜沮青拍岸添。沮上稠云懒不飞，随风化作雨工衣。汉阴抱瓮休相笑，紫盖峰头叱驭归。
沮上遇雨口号二首·其一
作者：区怀瑞
朝代：明

雨洗颓峰复几尖，却将松顶挂岩檐。乘流莫放阳坪筏，一夜沮青拍岸添。
沮上遇雨口号二首·其二
作者：区怀瑞
朝代：明

沮上稠云懒不飞，随风化作雨工衣。汉阴抱瓮休相笑，紫盖峰头叱驭归。
泛舟流霞岛
作者：区怀瑞
朝代：明

沥湖春欲暮，岩翠尚熹微。石桧低云盖，风荷曳水衣。潭鱼迎棹跃，谷鸟狎人飞。向晚仙歌发，前村采药归。
洗竹
作者：区怀瑞
朝代：明

洗竹有深趣，泠然秋露中。却尘能绝径，泛碧不因风。粉落争枝鸟，烟清篆叶虫。军持何用借，无净本来同。
淩波曲
作者：区怀瑞
朝代：明

柳波绠烟写银瓮，紫风吹落鸳鸯梦。洛园幡影护娇春，桃花溅猩朝日重。花枝倒照搏香罗，远香岩畔愁经过。中有佳人若淩波，流目送醉非颜酡。停骖弭节苦无多，惄饥秀色如之何。
游烂柯山宿莲圣庵得年字
作者：区怀瑞
朝代：明

棋声只在暝云边，寻到庵灯尚渺然。净业总忘蜗角世，息心还礼辟支禅。矗烟髣是千人石，写漏知从几叶莲。但使尘劳清此烦，何须更度斧柯年。
漓江口遣怀
作者：区怀瑞
朝代：明

山鸟唤愁愁不醒，止堪日日醉津亭。冰泉无赖融云白，石火偏宜照濑青。槎客泛家依桂浦，估船穿陡下湘酃。蘋浮万里真吾事，何用他乡梦杳冥。
玉乳岩寄邓伯乔
作者：区怀瑞
朝代：明

手披冰玉泐苔斑，石上都无字可删。副墨总扃千岁溜，金光犹隔万重湾。灵扉只与云开阖，绝岛应知月往还。儗向稽生玄赏尽，不随王烈出人间。
玉枝篷熊彬之夜坐
作者：区怀瑞
朝代：明

壶公如可寻，永夜栝枞阴。庭月漾于水，篱花光似金。吏情付云柝，山意感风琴。乞子清泠散，醒予热世心。
玉泉寺
作者：区怀瑞
朝代：明

珠玉迸泉香，枞篁变山骨。乌翚云上影，龙护衣中物。窈杳此湫潭，直涌花宫出。烟岚日幻化，人天与之一。横锡觅津梁，金碧而丹漆。始知鹓鹫峰，不异蛟螭窟。鼎钟层古翠，未劫谁为质。轮外本虚空，风火皆相失。
玉泉寺废钟
作者：区怀瑞
朝代：明

鱼杵了无灵，蒲牢劫几经。追惟忧蠡蚀，法不借龙听。石火流金聚，岚烟古翠青。何因众山响，离寂自闻惺。
玉觞曲
作者：区怀瑞
朝代：明

婺光有石化海沤，相传门户通罗浮。玉妃手种三珠树，至今柏影覆炎洲。羽使衔笺凤五色，麻姑引觞红霞藉。暂同堂背舞斑斓，应期瑶草千年碧。
玉阳观望梅花
作者：区怀瑞
朝代：明

碾玉出新枝，璇台望更宜。粉飘湘竹渚，香泛木兰阰。雪写钿边早，风聆笛里迟。东皇花史在，不为仲宣知。
瑞芝篇为何赞侯
作者：区怀瑞
朝代：明

山中芝菌如姜芥，茹芝之人紫霞外。蓬瀛弱水浅复浅，桂父木客日相对。荷锄种玉忘春秋，菊月兰风岂堪刈。亭亭五色流云香，合跗交柯结金瀣。明河濯锦低咫尺，下拂霓旌羽葆盖。荚蓂错落玄赪开，岳峰已小莲房大。向来真劫閟精灵，烧砂煮石迷光怪。卉童只合护南漪，莫撷人间杂萧艾。
瓦镫
作者：区怀瑞
朝代：明

薪穷兰麝后，焰劫几销沉。得借此陶力，应知不昧心。光舍一珠藏，烟袅九龙阴。若并铜荷影，终怜古翠侵。
甲子八月十四夜月食
作者：区怀瑞
朝代：明

月食秋将半，埋光及晓钟。潮停望舒御，桂尽吴刚锋。掩抑悲银兔，清辉付烛龙。何由厉枉矢，夭鸟在高墉。
病苏赠薛医
作者：区怀瑞
朝代：明

岂合钧天醉帝乡，独醒端为礼医王。更怜小邑凋残甚，乞与大间肘后方。
病起偶述四首
作者：区怀瑞
朝代：明

微名恰好误游缰，才向云山枉断肠。岛客有心麻几折，闺人无寝草空黄。摄生卢扁方书杂，化国羲和岁月忙。时倚北窗销案牍，政成终愧酒人狂。鞴炭阴阳铸汝身，可堪蒲柳望秋尘。一官欲拟登楼赋，五十空劳越陌人。故国黄花谁送目，近边赤羽总伤神。衰颜若驻青铜影，不待严霜鬓已新。荀令于人别有香，休誇鸡舌侍中郎。赋成泽国夫容色，书报江南橘柚黄。紫盖辗春双白鹿，青溪捋雨几仙羊。似逢山鬼揶揄甚，转觉云阊道路长。七窍空明古洞天，琅环更作簿书缘。偶寻郢客滋兰畹，不问陶家种秫田。照国夜珠终自媚，嚇人腐鼠岂堪怜。莞然鼓枻者谁子，愧杀端溪罨画船。
病起偶述四首·其一
作者：区怀瑞
朝代：明

微名恰好误游缰，才向云山枉断肠。岛客有心麻几折，闺人无寝草空黄。摄生卢扁方书杂，化国羲和岁月忙。时倚北窗销案牍，政成终愧酒人狂。
病起偶述四首·其三
作者：区怀瑞
朝代：明

荀令于人别有香，休誇鸡舌侍中郎。赋成泽国夫容色，书报江南橘柚黄。紫盖辗春双白鹿，青溪捋雨几仙羊。似逢山鬼揶揄甚，转觉云阊道路长。
病起偶述四首·其二
作者：区怀瑞
朝代：明

鞴炭阴阳铸汝身，可堪蒲柳望秋尘。一官欲拟登楼赋，五十空劳越陌人。故国黄花谁送目，近边赤羽总伤神。衰颜若驻青铜影，不待严霜鬓已新。
病起偶述四首·其四
作者：区怀瑞
朝代：明
体裁：七言律诗

七窍空明古洞天，琅环更作簿书缘。偶寻郢客滋兰畹，不问陶家种秫田。照国夜珠终自媚，吓人腐鼠岂堪怜。莞然鼓枻者谁子，愧杀端溪罨画船。
病起偶述四首·其四
作者：区怀瑞
朝代：明

七窍空明古洞天，琅环更作簿书缘。偶寻郢客滋兰畹，不问陶家种秫田。照国夜珠终自媚，嚇人腐鼠岂堪怜。莞然鼓枻者谁子，愧杀端溪罨画船。
病起种竹四首
作者：区怀瑞
朝代：明

强起亦何事，开轩冰署西。花时红雨过，竹日翠云低。砌忆龙孙迸，檐将凤尾齐。无因照藜火，待汝入青溪。案牍销尘海，此君方外期。树人无剪伐，退食伴委蛇。密箨云中见，疏篁雨后宜。千年字不灭，只有汗青知。相忆报平安，何如径里看。思浮金沆瀣，且卧碧琅玕。濯粉将风笑，捎烟及夏寒。预愁东海客，点简为渔竿。岂有灵妃过，将无蒋诩同。数枝湘水北，三径峡云东。花事檀栾外，桐声律吕中。吟篁非仿吏，畚锸自田翁。
病起种竹四首·其一
作者：区怀瑞
朝代：明

强起亦何事，开轩冰署西。花时红雨过，竹日翠云低。砌忆龙孙迸，檐将凤尾齐。无因照藜火，待汝入青溪。
病起种竹四首·其三
作者：区怀瑞
朝代：明

相忆报平安，何如径里看。思浮金沆瀣，且卧碧琅玕。濯粉将风笑，捎烟及夏寒。预愁东海客，点简为渔竿。
病起种竹四首·其二
作者：区怀瑞
朝代：明

案牍销尘海，此君方外期。树人无剪伐，退食伴委蛇。密箨云中见，疏篁雨后宜。千年字不灭，只有汗青知。
病起种竹四首·其四
作者：区怀瑞
朝代：明

岂有灵妃过，将无蒋诩同。数枝湘水北，三径峡云东。花事檀栾外，桐声律吕中。吟篁非仿吏，畚锸自田翁。
登仲宣楼
作者：区怀瑞
朝代：明

石削玉阳平，楼簪百堞城。三秋屈子地，十载仲宣名。水绝蛟螭斗，云翚燕雀营。何当此横槊，退虏更论兵。
白雪亭二首
作者：区怀瑞
朝代：明

恍惚莺声在碧苔，欲浇酃渌觅蒿莱。若言郢曲无人和，已遣先春百舌催。铜鐎一夜响千山，风雨氛熸尽百蛮。谁向巴渝赓白雪，雕坛元在紫云间。
白雪亭二首·其一
作者：区怀瑞
朝代：明

恍惚莺声在碧苔，欲浇酃渌觅蒿莱。若言郢曲无人和，已遣先春百舌催。